Joksimović sa ambasadorima država Višegradske grupe o unapređenju saradnje\nJoksimović sa ambasadorima Višegradske grupe o unapređenju saradnje\nVesti Autor:Beta16. jun. 202018:28 > 18:36\nMinistarka za evropske integracije Jadranka Joksimović razgovrala je sa šefovima diplomatskih misija država Višegradske grupe u Beogradu o načinima da se, inače konstruktivna i kontinuirana saradnja Srbije i članica V4 dodatno unapredi, o aktuelnostima u vezi sa pregovorima Srbije za članstvo u EU, kao i o drugim važnim pitanjima regionalne i međunarodne politike, saopštila je Vlada Srbije.\nOna je, u razgovoru sa ambasadorima Mađarske Atilom Pinterom, Slovačke Fedorom Rosohom i Češke Tomašom Kuhtom, kao i sa otpravnikom poslova ambasade Poljske Andžejom Kinđukom, istakla da Srbija, kao jedna od prednjačećih država u regionu u procesu pristupanja EU, značajno doprinosi kredibilitetu politike proširenja, kao i kompetitivnosti Evropske unije.\nDodala je da je kriza, koju je izazvala pandemija, bila prilika da pokažemo solidarnost jedni sa drugima – Evropska unija sa Srbijom, ali i Srbija sa drugima, i da građani u praksi spoznaju koliko je iskazana solidarnost važna i za našu zemlju, za svakog građanina, kao i za samu EU i za sliku koja se o njoj u javnosti formira.\nJoksimović je posebno zahvalila državama članicama V4, koje i bilateralno, ali i kao regionalna organizacija aktivno zagovaraju politiku proširenja EU, naročito kada je reč o Srbiji, i istakla da se Srbija kroz pregovore sa Unijom u velikoj meri oslanja na iskustvo i pomoć ove četiri zemlje.\n„Za Srbiju je važno da sve države članice EU prepoznaju pomak ostvaren u poglavljima 23 i 24 predočen u Izveštaju Evropske komisije o napretku Srbije u oblasti vladavine prava, neformalnom dokumentu (non-paper) objavljenom prošle nedelje. Ovaj dokument u dobroj meri uravnoteženo beleži i značajan napredak koji smo postigli, kao i određena kašnjenja, te očekujemo da će Srbija tokom hrvatskog predsedavanja EU, odnosno do kraja juna, dobiti saglasnost za otvaranje nekog od pet poglavlja za koje smo u potpunosti spremni“, dodala je Joksimović.\nAmbasadori V4 još jednom su ponovili da je politika proširenja EU najbolji mehanizam za dostizanje stabilnosti i prosperiteta na Zapadnom Balkanu. Istakli su da će V4 nastaviti da aktivno podržava Srbiju u procesu pristupanja, imajući u vidu posvećenost naše zemlje sprovođenju reformi za usvajanje evropskih vrednosti i standarda u svim oblastima važnim za dobrobit građana.\nUpoznali su ministarku Joksimović sa sadržajem najnovije deklaracije V4 povodom 20. godišnjice Međunarodnog višegradskog fonda – najznačajnije zajedničke organizacije u okviru V4, koji će nastaviti da finansira programe posvećene promociji regionalne saradnje i solidarnosti, kako unutar regiona V4, tako i sa drugim zemljama, a posebno sa Zapadnim Balkanom.\nJadranka JoksimovićVišegradska grupa


Saveti za pripremu TOEFL-a – TOEFL test centar Novi Sad\nACNS\tin Education\t February 18, 2016 1,140 Words\n16 saveta za polaganje TOEFL-a\nStres i mnogobrojni drugi faktori mogu uticati na vaše rezultate prilikom spremanja ili samog polaganja TOEFL testa. Zato vam nudimo neke korisne savete kako biste bili što uspešniji.\n1. Upoznajte se sa samim formatom testa\nJedan od glavnih uzroka stresa je nedovoljno poznavanje materije i same forme testa. Jedini način da se ovo izbegne je temeljno izučavanje izgleda testa koji polažete.\nKonkretno, kod TOEFL-a imaćete pristup materijalima za pripremu istog pa možete saznati kakva je struktura testa.Osim toga naći ćete i korisne strategije za polaganje svake od četiri celine i druge opšte savete koji vam mogu pomoći da ostvarite koji bod više.\n2. Raspitajte se koliko je vama bodova neophodno\nVeoma je važno da proverite koji je minimum bodova potreban za vaš željeni univerzitet ili drugu instituciju zbog koje polažete test. Pod uslovom da imate realnu sliku o znanju engleskog koje posedujete, to bi trebalo da vam bude dobra smernica koliko još truda treba da uložite. Imajte još na umu da broj bodova koje ostvarite na pripremnim testovima obično bude viši nego na pravom.\n3. Fokusirajte se na akademski engleski\nSvrha TOEFL-a je drugačija od ostalih testova engleskog kao stranog jezika – on se konkretno koristi kao mera potencijalnog uspeha na američkim univerzitetima i fakultetima. Trebalo bi da se fokusirate na jezik koji ćete čuti u kampusu i u učionici, kao i pročitati u knjigama, enciklopedijama, časopisima i istraživačkim radovima. Ovo će vam pomoći da budete upoznati sa izgledom i vokabularom akademskih materijala.\n4.Ponavljanje je majka znanja\nŠto više vežbate za TOEFL, to će vam rezultati biti bolji. Na vašem izabranom programu dobićete i više nego dovoljno prilagođenog materijala koji pokriva sva četiri dela testa. Suština samog ponavljanja i pregledanja vežbi je dobijanje povratne informacije o delovima na kojima treba još poraditi. Isto tako, znaćete kojim delovima dobro vladate.\nTakođe, svi koji polažu TOEFL imaju pristup dodatnim materijalima koji se nalaze na internetu.\nPouzdan profesor engleskog koji je upoznat sa TOEFL-om može mnogo da vam pomogne u pripremi – da vam da praktične savete i odgonetne nedoumice koje imate. Samim tim, razumevanje je bolje i nivo stresa opada. Takođe je preporučljivo diskutovanje sa drugim kandidatima.\n6.Spremite se za dan polaganja\nAko ste uložili dovoljno truda i vremena za pripremu i poneli sve što vam je potrebno za test (olovka, gumica…) bićete smireniji i sigurniji u sebe. Ovo je veoma bitno jer vam nervoza slabi memoriju i koncentraciju i sprečava vas da date sve od sebe. Potrudite se da stignete u centar za testiranje barem 30 minuta pre početka testa.\n7.Obratite pažnju na vreme\nVeliki broj kandidanta ne ostvari željene rezultate jer provedu previše vremena na zadacima koji su im teški. Potrudite se da rasporedite vreme na samom testu kako biste izbegli ovakve situacije – svakom delu testa posvetite jednako vremena. Postoje strategije uštede vremena kojima možete značajno poboljšati rezultat – na primer kako da što efikasnije sastavite esej.\n8.Naučite da kvalitetno hvatate beleške\nDozvoljeno vam je da zapisujete teze tokom sva četiri dela testa i ovo možete iskoristiti u svoju prednost. Hvatanje beleški je neophodna sposobnost kojom morate ovladati da biste bili uspešni kako na TOEFL testu, tako i u daljem školovanju. Poenta je da se fokusirate na bitne, a ignorišete nebitne informacije i da pre svega osmislite sistem koji vam odgovara. Ovu sposobnost možete vežbati svakodnevno, tokom gledanja televizije, čitanja časopisa i slično.\n9.Potrudite se oko svakog pitanja\nPre svega, ne ostavljajte pitanja neodgovorena, čak ni ona za koje niste sigurni. Sistemom eliminacije pokušajte da pogodite odgovor na pitanje. Čak i ako ne znate ništa, imate 25 posto šanse da date tačan odgovor.\n10.Saveti specifično za deo posvećen čitanju\nUpoznajte se sa glavnom akademskom terminologijom\nVežbajte čitanje bez pomoći rečnika – ovo će vam znatno poboljšati razumevanje teksta i učenje novih reči iz konteksta\nFokusirajte se na delove teksta vezane za postavljena pitanja – brzo prođite kroz tekst, pročitajte pitanje i ponovo, temeljnije, iščitajte tekst\nObično budu postavljena pitanja vezana za glavnu ideju teksta i vokabular, kao i provera tačnog razumevanja\nImajte na umu da nećete imati vremena da više od jednom detaljno pročitate tekst\n11.Saveti specifično za deo posvećen slušanju\nPotrudite se da vam vežbanje bude što sličnije samom testu – nemojte ponavljati audio tekst, jer ni na testu nećete moći. Ovako ćete se navići da od samog starta budete maksimalno usresređeni\nTokom samog testa nemojte se vraćati na već odgovorena pitanja\nPrepoznajte glavne ideje i ključne detalje\n12.Saveti specifično za deo posvećen konverzaciji\nIako bi ovaj deo trebalo da bude što vernija simulacija konverzacije, neće vam se zameriti sekund ili dva posvećeni razmišljanju\nNemojte izostaviti zaključak, gde ćete još jednom, ukratko, preći teme konverzacije\nNemojte koristiti idiome i druge reči čije značenje ne razumete u potpunosti, tako možete samo izgubiti bodove\n13.Saveti specifično za deo posvećen pisanju\nZapamtite koje se fraze koriste za povezivanje celina unutar teksta\nPišite jasno i direktno\nKoristite isključivo vokabular i interpunkciju za koje ste sigurni da su tačni\nNapravite koncept pre samog pisanja eseja – ovo rezultira i uštedom vremena i kvalitetnijim radom\nOsmislite osnovnu strukturu koju ćete pratiti pri pisanju svakog eseja\nPodržite vaše argumente primerima\nOstavite nekoliko minuta za pregled završenog eseja\n14.Unapredite sve četiri jezičke sposobnosti\nPosvetite dovoljno pažnje svakom delu testa ali se fokusirajte na one koji vama predstavljaju veći izazov. Imajte na umu da ako jedan od delova ne položite, onda vam se ni ostali ne važe.\n15.Obucite nešto u čemu se osećate prijatno\nIzaberite odgovarajuću odeću za dan polaganja tako da se osećate prijatno u njoj. Ne znate kakva će temperatura biti u prostoriji u kojoj polažete test, pa je slojevito oblačenje poželjno kako biste to mogli da regulišete.\n16.Obavezno jedite pre dolaska na testiranje\nNeće vam biti dozvoljeno da unosite hranu i piće. S obzirom da test traje četiri sata, preporučujemo vam da pojedete lakši obrok pre testiranja. Izbegavajte prekomerne količine kofeina i šećera jer će efekat biti suprotan od željenog – pojačana nervoza i gubitak fokusa. Isto će se desiti ako budete dehidrirani pa ne zaboravite da pijete vode pre nego što počnete sa testom.


Proširenje obima HACCP sertifikata | Milsped\nZnačajan korak u poslovanju kompanije Milšped bio je 2007. godine kada je izvršeno uvođenje i sertifikovanje HACCP sistema. Kompanija je sertifikacijom potvrdila usklađenost da posluje u skladu sa međunarodno priznatim standardima i preporukama. Jedan od primarnih ciljeva kompanije svakako je stalna briga o zdravstvenoj ispravnosti proizvoda u lancu snabdevanja. Kompanija danas svojim poslovanjem u skladu sa HACCP sistemom i smernicama dobrih praksi svojim klijentima obezbeđuje zdravstvenu ispravnost proizvoda prilikom transporta, skladištenja i distribucije.\nPočetkom novembra, 2016. godine, kompanija Milšped je uspešno završila proširenje obima HACCP sertifikata rukovanja (skladištenja, transporta i distribucije) sledećih grupa proizvoda: mleka i mlečnih proizvoda i papirnih rolni, od strane međunarodnog sertifikacionog tela SGS. Porodica standarda proširena je dobijanjem dva nova HACCP sertifikata koji potvrđuju da je uspostavljan sistem kojim se osigurava zdravstvena ispravnost mleka i mlečnih proizvoda, kao i zdravstvena ispravnost papirnih rolni koje se koriste za preradu i izradu ambalaže za tečne proizvode.\nKompanija Milšped je u skladu sa svojom vizijom i strategijom razvoja prepoznala značaj primene standarda u svim sferama svog poslovanja, obezbeđujući najviši nivo kvaliteta usluge svojim klijentima, kao i najviši stepen usklađenosti sa propisanim zakonskim regulativama.\nMilšped ima za cilj da pruži uslugu najvišeg nivoa kvaliteta, ali i da predstavlja primer na tržištu odgovornim i pouzdanim poslovanjem. S obzirom na to da su najviši standardi upravo ti koji diktiraju konkurentnost na tržištu, Milšped je njihovom primenom uspostavio jasan strateški cilj, a to je liderska pozicija u oblasti logistike, ne samo u zemlji već i šire.\nNovo skladište Milšped Hrvatske nosilac razvoja regionalne mreže\nRast prihoda Milšpeda od 29,8 odsto\nMilšped Slovenija otvara novu carinsku kancelariju u Ljubljani\nMilšped i Fashion Company proširuju saradnju


Održana konferencija povodom trećeg Bašta festa ~ Mreza Kreativnih Ljudi\nBašta fest, internacionalni festival kratkog igranog filma počinje 30. juna u Bajinoj Bašti!\nTreći internacionalni festival kratkog igranog filma "Bašta fest" počinje 30. juna i trajaće do 3. jula u Bajinoj Bašti, a u takmičarskom programu festivala biće prikazano 24 filma iz 14 zemalja.\nDirektor i osnivač festivala Jovan Jelisavčić kaže da će svi filmovi biti prikazivani na otvorenom, prva tri dana u parku "Borići", dok će četvrti dan projekcije biti na jezeru Perućac gde je planirano i zatvaranje festivala, dodela nagrada i film "Vlažnost" Nikole Ljuce.\nOn kaže da je od ove godine, u saradnji sa Cineplanetom, ustanovljena nova nagrada za najbolju kameru “Zlatna vizuelizacija”, a pobednik će kao nagradu dobiti iznajmljivanje opreme za snimanje narednog kratkog igranog filma u vrednosti od 3.000 evra.\n"Ministarstvo kulture, kao i Filmski centar Srbije podržali su ovaj događaj i mislim da je važno da se podržavaju i kvalitetni kulturni događaji van Beograda", rekao je Jelisavčić.\nUmetnička direktorka i osnivač festivala Maja Šuša kaže da je ove godine pristiglo oko 700 filmova, a da se selekcijom, koju su radili mladi reditelji Luka Bursać i Ognjen Glavonić došlo do 24 koji će biti prikazani tokom festivala.\nOna kaže da će biti premijerno prikazani neki studentski filmovi, ali da ima i filmova koji su već prikazivani na festivalima i koji su nagrađivani (“Biserna obala” crnogorskog reditelja Dušan Kasalica – najbolji kratki film na Sarajevo film festivalu 2015, “Dvorišta” Ivan Salatić – Venecija 2015, tajlandski “Fat boy never slim” Sorayos Prapapan – Roterdam 2016, hrvatski “Piknik” Jure Pavlović – EFA nagrada za najbolji kratki film 2015, čileanski “Diskoteka” Ofir Raul Graizer i Teresita Ugarte – Kan 2015).\nReditelj i selektor Luka Bursać kaže da je zadovoljan filmovima koji će biti prikazani i dodaje da mu je veoma drago što su mladi autori slobodni, duhoviti i drski i da smatra da je u tom smislu selekcija drugačija u odnosu na druge festivale.\nDirektor Cineplaneta Igor Vranjković, koji je pokrovitelj nagrade za najbolju kameru “Zlatna vizuelizacija”, objašnjava da je već dugo godina ideja Cineplaneta da se podrže mladi direktori fotografije koji su u usponu i da smatra da je ovo još jedno unapređenje tog puta.\nNevena Negojević iz kancelarije Deska Kreativne Evrope koja je zadužena za potprogram Medie najavila je Media info dan koji će se održati 2. jula, gde će učesnici moći da se informišu o načinima prijavljivanja na ovaj potprogram i njihove konkurse.\nNikola Ljuca, prošlogodišnji član žirija i reditelj filma “Vlažnost” ispričao je svoja iskustva od prošle godine, rekao da je oduševljen prirodom i da ne treba potcenjivati publiku van Beograda, tako da jedva čeka utiske Bajinobaštana nakon projekcije “Vlažnosti”.\nOsim filmskog dela, kao propratni program festivala organizovan je i muzički program na plaži Rača koji će trajati četiri dana, na kome će nastupati IrieFm, VIS Limunada, Me-high-low, Stevie Whisper, Bdat Džutim (Timbe) i mnogi drugi…\nBašta fest je internacionalni festival kratkog igranog filma u Bajinoj Bašti koji su pokrenuli mladi glumci Jovan Jelisavčić i Maje Šuše. Festival stavlja akcenat na filmove sa autentičnim i kvalitetnim glumačkim ostvarenjima, kao i na zanimljiv rad reditelja sa glumcima.\nBašta fest je značajan i za decentralizaciju kulture, dok istovremeno skreće pažnju na kratki film, te na mlade domaće i strane autore.\nViše informacija o festivalu možete naći na sledećim internet adresama:


Usvojena Uredba o metodologiji upravljanja javnim politikama\nCivilno društvo, Aktivnosti, Državna uprava, Smernice, Izdvajamo, Saopštenja | 01.03.2019\nVlada Republike Srbije usvojila je Uredbu o metodologiji upravljanja javnim politikama, analizi efekata javnih politika i propisa i sadržaju pojedinačnih dokumenata javnih politika (Uredba), na 130. sednici održanoj 31. januara 2019. godine. Uredba je objavljena 8. februara 2019. godine u „Službenom glasniku Republike Srbijeˮ broj 8/18, i stupila je na snagu 16. februara 2019. godine.\nUredba predstavlja podzakonski akt donet na osnovu Zakona o planskom sistemu Republike Srbije (člana 51.). Navedenom uredbom ujednačava se proces planiranja, izrade i usvajanja propisa i dokumenata javnih politika na svim nivoima, što će za rezultat imati njihovu kvalitetniju i efikasniju primenu. Takođe, usvajanjem ove uredbe ustanovljeni su mehanizmi za sistemsko sprečavanje usvajanja neefikasnih propisa i dokumenata koji ne zadovoljavaju propisane standarde i kriterijume.\nUredbe prepoznaje ulogu Kancelarije za saradnju sa civilnim društvom kada je u pitanju učešće zainteresovanih strana u izradi dokumenta javne politike/propisa (član 43.) i to na način da Kancelarija može predložiti državnom organu, koji je predlagač dokumenta javne politike/propisa da u radnu grupu uključi određene zainteresovane strane i ciljne grupe koje su učestvovale u konsultacijama, a u cilju uvažavanja rezultata istih u postupku izrade dokumenta javne politike/propisa.\nUredba ima i značajne efekte na organizacije civilnog društva (OCD) i iz razloga što se omogućava uključivanje organizacija civilnog društva u proces formulisanja javne politike, odnosno izrade propisa u najranijoj fazi, a u zavisnosti od njihove prirode, opsega i potencijalnih efekata(član 42.).\nIstim članom propisana je mogućnost Republičkog sekretarijata za javne politike (RSJP) da sugeriše predlagaču dokumenta javne politike/propisa da primeni određeni metod konsultacija, ako oceni da nije obezbeđena reprezentativnost učesnika konsultacija. Ono što je posebno značajna novina je to da osim RSJP inicijativu za podnošenje takvog predloga može podneti bilo koja zainteresovana strana, uključujući tu i OCD, čije inicijative RSJP prikuplja u saradnji sa Kancelarijom za saradnju sa civilnim društvom.\nTakođe, značajnu novinu u Uredbi predstavlja i uvođenje obaveze državnih organa da u izveštaju o sprovedenoj javnoj raspravi između ostalog navedu i podatke o učešću organizacija civilnog društva i u javnoj raspravi, kao i o tome na koji način su sugestije ugrađene u predlog dokumenta javne politike i ako nisu, iz kojih razloga to nijeučinjeno.


Reakcija grupe “Novinarke protiv nasilja prema ženama” povodom napada na Snežanu Čongradin - Javni servis\nReakcija grupe “Novinarke protiv nasilja prema ženama” povodom napada na Snežanu Čongradin\nGrupa “Novinarke protiv nasilja prema ženama” izražava solidarnost sa koleginicom Snežanom Čongradin i pridružuje se osudama fizičkog napada koji je doživela juče, dok je obavljala svoj posao. Iako je napadač kasnije priveden, Grupa izražava posebnu zabrinutost zbog činjenice da je fizičkom prethodio verbalni napad u prisustvu policije, pa je samim tim mogao da bude sprečen.\nKonferencija za novinare grupe grupe “Novinarke protiv nasilja prema ženama”. Foto: Medija centar Beograd/Arhiva\nPodsećamo, Snežana Čongradin je, zbog osetljivosti teme koju pokriva u svom radu (ratni zločini) konstantno izložena onlajn napadima i uvredama, a nakon poslednjih pretnji koje je dobila, izjavila je da se prvi put u životu plaši za sopstvenu bezbednost. Sada se ispostavilo da je njen strah bio osnovan.\nKao novinarke koje izveštavaju o nasilju prema ženama, zabrinute smo zbog konteksta u kom se napad dogodio: grupa muškaraca pojavila se ispred Doma omladine Beograd sa namerom da se sukobi sa grupom žena koje su brisale grafite sa imenom Ratka Mladića, dok je Čongradin radila prenos uživo za Fejsbuk stranicu lista “Danas”. Nažalost, policija nije reagovala kada je grupa počela da preti ženama koje su se povukle, izazivajući strah za sopstvenu bezbednost, koji je jasno ilustrovan rečima koje se čuju na snimku: “Nek nijedna ne ide sama, idite u grupama, molim vas.”\nSituacije sa ovakvim ishodom se prečesto dešavaju i ukazuju na zabrinjavajuću realnost života novinarki u Srbiji.\nUkazujemo i na tužnu ironiju da se fizički napad na Snežanu Čongradin dogodio na Međunarodni dan borbe protiv nasilja prema ženama. Baš u momentu kad je Čongradin dobila udarac, ovaj dan je obeležavan na više lokacija u Beogradu i Srbijii, i uz prisustvo . predstavnika i predstavnicianajviših institucija Republike Srbije,.\nGrupa “Novinarke protiv nasilja prema ženama” stoji uz Snežanu Čongradin i očekuje da će napadač biti adekvatno kažnjen.


Usvojen Nacrt zakona o novčanim podrškama u poljoprivredi i ruralnom razvoju - Klix.ba\nUsvojen Nacrt zakona o novčanim podrškama u poljoprivredi i ruralnom razvoju\nDom naroda Federalnog parlamenta danas je prihvatio Nacrt zakona o novčanim podrškama u poljoprivredi i ruralnom razvoju te obavio raspravu o Nacrtu zakona o poljoprivrednom zemljištu.\nNacrt zakona o novčanim podrškama u poljoprivredi i ruralnom razvoju predstavlja dio nastavka reformi u ovoj oblasti, u skladu s prilagođavanjem propisima Evropske unije (EU) i Svjetske trgovinske organizacije (WTO).\nTim zakonskim rješenjem se propisuju modeli novčane podrške u poljoprivredi, kapitalnim ulaganjima i ruralnom razvoju, programi u okviru pojedinih modela, izvor i visina sredstava, korisnici novčanih podrški, način njihove realizacije i nadzor nad provođenjem zakona.\nOd posebnog značaja je da se prvi put u poticajnoj politici uvode proizvodne jedinice na osnovu kojih se izračunava ukupan obim poslovanja poljoprivrednog gazdinstva. To su koeficijenti izračunati na osnovu kalkulacije vrijednosti i troškova svake pojedine vrste proizvodnje, odnosno vrijednost proizvodnje umanjena za varijabilne troškove, čiji minimalan obim iznosi 0,4 proizvodne jedinice.\nGazdinstva koja zadovolje uvjet minimalnog obima poslovanja dijele se na komercijalne i nekomercijalne proizvođače, pri čemu komercijalni ima tri proizvodne jedinice.\nKomercijalni ostvaruju novčane podrške za proizvodnju, kapitalna ulaganja i ruralni razvoj, a nekomercijalni podršku dohotku i ruralnom razvoju.\nPredviđeno je, također, da pojedini korisnici novčanih podrški s težim uvjetima privređivanja mogu ostvariti veći iznos novčane podrške.\nNacrt zakona o poljoprivrednom zemljištu ima za cilj da reguliše očuvanje, namjensko korištenje, povećanje proizvodne sposobnosti i unapređenje gospodarenja poljoprivrednim zemljištem, bez obzira na to u čijem je vlasništvu, te usklađivanje interesa svih subjekata u korištenju poljoprivrednog zemljišta.\nFederalni ministar poljoprivrede, vodoprivrede i šumarstva Damir Ljubić u obrazloženju ovog zakonskog rješenja kazao je da je obavljena široka javna rasprava i da je nacrt zakona uvažio sva pozitvna iskustva razvijenih zemalja.\n"To je instrument kojim se želi potaknuti obrada zemljišta i učiniti sve da se poljoprivredne površine okrupne i intenzivira poljoprivredna proizvodnja" , dodao je Ljubić.\nIzjašnjavanje o ovom nacrtu zakona i nizu drugih zakonskih rješenja o kojima je rasprava obavljena na prošlosedmičnom zasjedanju bit će obavljena nakon pauze.


Šta vam zvezde predviđaju za OVU NEDELJU, otkriva naš ČUVENI ASTROLOG - saznajte DETALJNE PROGNOZE za svoj znak i podznak - Zena.rs\nŠta vam zvezde predviđaju za OVU NEDELJU, otkriva naš ČUVENI ASTROLOG - saznajte DETALJNE PROGNOZE za svoj znak i podznak\nPiše: J.M. 11.01.2021. 20:04\nAstrolog Vladimir Vlajić otkrio NEDELJNE PROGNOZE za svaki znak - evo kakve ozbiljne promene nas čekaju i šta donosi era Vodolije\nNaš ugledni astrolog otkrio ŠTA VAS ČEKA OVE NEDELJE: Ovo su detaljne prognoze za SVAKI ZNAK, a evo šta sve treba da znate o KARMIČKIM ODNOSIMA\nNaš čuveni astrolog Vladimir Vlajić otkrio je u uživo uključenju an Fejsbuk stranici našeg portala "Žena" šta nam donosi ova nedelja, na poslovnom i ljubavnom polju, kao i na polju zdravlja. Saopštio je nedelje prognoze za svako znak.\nŠta nam to donosi početak 2021. godine, ko će imati sreće u ljubavi, ko će se boriti sa poslovnim izazovima, koga čekaju prepreke, a koga ispunjenje ciljeva? Sve to saznajte u od poznatog imena naše astrologije Vladimirom Vlajićem koji vas na Fejsbuk profilu "Žena" čeka svakog ponedeljka, u 20 časova.\nZa Vlajića se vezuju tačnost i detaljne prognoze, a njegove onlajn savete prati sve veći broj ljudi.\nAstrolog je u uživo uključenju pored nedeljnih prognoza, dao odgovore na vaša pitanja. Pažljivo saslušajte prognoze za svoj znak, ali i podznak što je takođe važno, kako biste upotpunili savete za nedelju koja je u toku.\nDo narednog ponedeljka...\nastro prognoze nedeljni horoskop vladimir vlajić\nOva nedelja počinje MESECOM u konjukciji sa Uranom i TO ZNAČI SAMO JEDNO - šta vas očekuje otkriva naš astrolog Vladimir Vlajić\nOčekuje nas REDAK FENOMEN NA NEBU, a naš astrolog Vladimir Vlajić otkriva ŠTA SVE ON DONOSI: Uključite se UŽIVO i saznajte šta vas čeka


Okuka: Vojvodina ne sme da se zadovoljava osrednošću - Sportklub\nOkuka: Vojvodina ne sme da se zadovoljava osrednošću\nSrbija - Super liga Autor:Sport Klub10. sep. 201815:17 > 15:28\nDragomir Okuka se posle 18 godina vratio na mesto trenera Fudbalskog kluba Vojvodina, a na svojoj zvaničnoj promociji je rekao da Novosađani ne smeju da se zadovoljavaju sedmim ili osmim mestom na tabeli Superlige Srbije.\n“Nije kurtoazija i filozofiranje, ali Vojvodina uvek mora tamo da bude i da igra Evropu. Baviti se time zašto to sada nije tako, bilo bi iluzorno, ali da mislim da Vojvodina treba da bude sedma, osma ili 10, sigurno ne bih bio ovde. Dugo sam analizirao situaciju i mislim da ovaj tim ima veći potencijal od onoga što pokazuje”.\nOkuka je objasnio kakav fudbal voli da igraju ekipe koje trenira.\n“Svaki trener kaže kako želi brz, atraktivan i dinamičan fudbal, sa mnogo golova, ali ja nisam od onih koji mnogo obećavaju, niti smatram da se nešto može obećati, osim toga da ćemo učiniti sve da, čak i kada izostane rezultat, publika zadovoljna napusti stadion. To znači da se igrači bore tokom svih 90 minuta, da su disciplinovani i da imaju respekt protivniku, navijačima, sudijama i finansijerima, kao i jedni prema drugima, odnosno sve ono što UEFA promoviše kao vrednosti fudbala. Ako uspemo u tome, siguran sam da će to biti igra koju će publika zavoleti i podržati”.\nDragomir OkukaFK Vojvodina\nFilip Barović pojačao Rapid iz Bukurešta


Air Serbia: Letnja promotivna akcija | Play Travel\nAir Serbia: Letnja promotivna akcija\nAir Serbia: Na novoj promotivnoj akciji avio karte za 26 destinacija\nAvio kompanija Air Serbia pokrenula je kratku, ali bogatu promotivnu akciju koja obuhvata čak 26 destinacija iz njene mreže letova.\nNa sniženju su avio karte koje se mogu kupiti od danas, 19. juna, pa do 23. juna 2014. godine, a one se mogu iskoristiti za putovanja u periodu od 23. juna do 10. decembra 2014. godine.\nU toku ovih pet dana, mogu se kupiti jeftine avio karte i sa beogradskog aerodroma odleteti ka 26 gradova ka kojima saobraća avio kompanija Air Serbia. Najpovoljnije cene povratnih avio karata su do Soluna, Pule i Varšave koje se mogu kupiti već od 99 EUR, zatim slede Dubrovnik, Ljubljana, Istanbul, Milano, Sarajevo, Skoplje, Sofija, Split i Varna po ceni već od 109 EUR.\nNa sniženju su letovi do Rima, a avio karte se mogu kupiti već od 112 EUR, dok su avio karte do Atine i Budimpešte od 119 EUR, Štutgart i Beč od 129 EUR, Berlin, Brisel, Frankfurt i Diseldorf su od 193 EUR, a Cirih od 149 EUR.\nOd malo udaljenijih destinacija, na promotivnoj akciji su avio karte do Tel Aviva i Larnake sa cenom od 169 EUR, avio karte do Moskve se mogu kupiti od 189 EUR, a do Abu Dabija već od 319 EUR.\nZbog pokretanja ove promotivne akcije, avio kompanija Air Serbia neće organizovati druge promocije ovog vikenda, kao što je Happy Friday .\nNavedene cene se odnose na povratne avio karte sa uračunatim dodatnim troškovima. U cenu je uključena standardna usluga avio kompanije Air Serbia, a domaća avio kompanija naglašava da za putovanje vikendom važi doplata od 10 EUR po pravcu.\nBroj raspoloživog mesta po ovim povoljnim cenama je ograničen, pozovete naše agente odmah.\nAir Serbia Beograd Bec Beograd Istanbul Beograd Milano Beograd Rim


VUČIĆ O POSETI MAKRONA: Prva poseta francuskog predsednika posle 18 godina | Ekspres.net\nPredsednik Aleksandar Vučić razgovarao je u Beogradu sa ambasadorom Francuske Frederikom Mondolonijem o predstojećoj poseti francuskog predsednika Emanuela Makrona Srbiji, situaciji u regionu i evropskom putu Srbije.\n“S obzirom na to da je predstojeća poseta prva poseta predsednika Francuske Srbiji posle osamnaest godina, ona će predstavljati veliki napredak u odnosima dveju zemalja”, ocenio je Vučić i naglasio da će, nakon francuske strategije o Zapadnom Balkanu, to značiti izuzetnu priliku i za razgovor o evropskim integracijama Srbije.\n“Tokom posete predsednika Makrona biće potpisani mnogi važni ugovori i sporazumi o ekonomskoj saradnji, vojnotehnički ugovori i sporazumi o saradnji u oblasti kulture i sporta, kao i mnogi investicioni projekti.” – predsednik Vučić sastao se sa ambasadorom Francuske Republike Federikom Mondolonijem sa kojim je razgovarao o predstojećoj poseti francuskog predsednika, situaciji u regionu i evropskom putu Srbije. #Serbia #France\nA post shared by Aleksandar Vučić (@buducnostsrbijeav) on Jun 26, 2019 at 3:06am PDT\nTags Aleksandar VučićEmanuel MakronFrancuskaposeta srbiji\nSADA I ZVANIČNO: Emanuel Makron u Srbiji 16. jula Vučić o samitu u Berlinu: Bićemo u sve težoj poziciji oko Kosova VUČIĆ: Srbija je spremna za Samit u Parizu, ali je taj sastanak neizvestan VUČIĆ: Neće biti sastanka u Parizu, Albanci nisu spremni za razgovor


Džikić: ''Tu smo, odustali nismo!'' - Sportske.net\nDžikić: ''Tu smo, odustali nismo!''\nSuperliga počinje 7. maja ali...Partizanova poruka Džikiću: ''Neka sila bude s tobom!''Podgoričani ne priznaju Megi da je bolja: ''Pored onakvog Partizana, morali smo u finale!''Trpeće reprezentacije - FIBA ne da klubovima u Evrokup!Partizan vaga opcije - 'Kojem će se privoleti carstvu?'\nPartizan je 29. februara završio Jadransku ligu pobedom nad Cedevitom, posle čega je trenirao još sedam dana, a onda je ekipa dobila sedam dana ponovo, da bi se u ponedeljak ponovo okupila i nastavila da radi.\n"Tu smo, još odustali nismo. Ulazimo polako u trening. Vremena barem imamo dovoljno", rekao je trener ekipe Aleksandar Džikić agenciji Beta.\nSa timom radi i Mihajlo Andrić, koji je pauzirao duže od četiri meseca zbog povrede.\n"Andrić je na svakom treningu, ulazi kontrolisano u sistem. Pokušavamo da ga postepeno dovedemo na takmičarski nivo", rekao je Džikić.\n"Gledamo da obezbedimo dobre rivale za prijateljske utakmice, što uopšte nije lako. Ali tako je kako je... Igraćemo sa Zadrom, Mega Leksom, Slobodom i drugima. Postoje opcije da igramo i sa još nekim ABA ligašima", rekao je Džikić.


Brnabić: Nova metodologija EU razumljivija za građane - Infobrif\nObjavljeno 17.02.2020. u 19:45 poslednja izmena 17.02.2020. u 18:55\nSrpska premijerka Ana Brnabić je u Briselu izjavila da su ona i predsednik Aleksandar Vučić naklonjeni novoj metodologiji pregovora o članstvu s EU, dok su ministarka Jadranka Joksimović i Ministarstvo za evropske integracije nešto uzdržaniji.\nAna Brnabić je, posle razgovora sa predsednicom Evropske komisije Ursulom fon der Lejen, ocenila da je nova Evropska komisija počela da radi sa novom energijom i novom metodologijom pregovora o članstvu koja je razumnija i shvatljivija i za građane, uz najavu ekonomskog plana koji će biti podrška za napredak ka EU.\nOna je naglasila da se u svim susretima sa međunarodnim zvaničnicima primećuje da Srbija napreduje i da je „Srbija moguća prva zemlja koja će ući u EU, mada za to treba da još puno radimo i da se dokazujemo reformama“.\nA, kako je predočila, Srbija ne može da nastavi svoj stabilan ekonomski rast bez stabilnog Zapadnog Balkana, pa se otud Beograd zalaže za pokretanje pregovora o članstvu sa Skopljem i Tiranom, dok je u Uniji ogromna podrška „mini-šengen“ inicijativi.\n„Nova metodologija mi izgleda dosta jasnija i praktičnija, nudi izvesniju perspektivu pregovora u grupisanim srodnim poglavljima, a nudi i mogućnost mnogo značajnije i ozbiljnije finansijske podrške kako bi poduprili refome u tom procesu“, što će biti usvojeno na samitu EU-Zapadni Balkan u maju u Zagrebu, kazala je.\n„To bi nama jako značilo“, kazala je srpska premijerka, dodavši da je o tome razgovarala i danas sa predsednicom Evropske komisije i Andrejom Plenkovićem, premijerom Hrvatske, predsedavajuće EU.\n„Sve je to jako skupo i ako bismo za tu svrhu dobili veća sredstva Evropske unije za taj investicioni i ekonomski plan, to bilo fantastično i omogućilo nam da se razvijamo brže“.\nAna Brnabić je dodala da je u razgovorima u Briselu ukazala na činjenicu da je za ekonomski napredak nužna i energetika, što će, imajući u vidu EU program prelaska na „zelenu energiju“ i zaštitu prirodne sredine, biti nužno da prihvati i Srbija zbog svojih građana i regiona, a tu je neophodno imati ogromna finansijska ulaganja.\n„To je podrška koju verujem da možemo da očekujemo, ali“, zaključila je ona, „o tome ćemo razgovarati u Zagrebu“.\nAna BrnabićBriselEvropska komisijaRazgovori o članstvu u EU


Bata Spasojević posle velikog uspeha u Njujorku: Planiram da se preselim u Ameriku - Hello! magazin\nBata Spasojević posle velikog uspeha u Njujorku: Planiram da se preselim u Ameriku\nModni dizajner Bata Spasojević nedavno je ostvario svoj veliki san – na “Nedelji mode” u Njujorku predstavio je kolekciju za narednu jesen i zimu pod nazivom “Hard Angel”.\nNakon što je 2011. godine prvi put posetio “Veliku jabuku“, šarmantnom beogradskom umetniku ta metropola postala je večita inspiracija, a zahvaljujući saradnji sa organizacijama “Serbia Fashion Week” i “Art Hearts Fashion”, konačno mu se ispunila najveća profesionalna želja.\n– Mesecima sam razgovarao sa Svetlanom Horvat, koja stoji iza “Serbia Fashion Weeka”, o tome gde bih mogao da plasiram komade mog brenda “SBS Individual” i odavno smo se složili da bi to trebalo da bude u Njujorku. Prošle godine imao sam ponude da učestvujem na različitim evropskim nedeljama mode, ali sam to odbio čekajući pravu šansu. Na kraju, uspeo sam da ostvarim svoj san – počinje priču Bata.\n– U okviru “Nedelje mode” u Njujorku imao sam priliku da predstavim svoje modele na reviji u jednoj velelepnoj katedrali, u srcu Menhetna, koja je, inače, bila omiljeno mesto za revije Aleksandra Mekvina, a na istom mestu venčala se Sara Džesika Parker. Neposredno pre revije upoznao sam duetski bend “Chango”, koji je pristao da nastupi na mojoj reviji, a reakcije publike bile su sjajne. Bez lažne skromnosti, mogu da kažem da su i kritike bile podjednako uspešne i gotovo svaki komad je izazvao pažnju. Mnoge modele prisutni su odmah želeli da kupe, ali je tu nastao mali problem, jer su tamo ljudi navikli da plaćaju karticom, zato je moj sledeći korak da omogućim kupovinu kolekcije preko interneta, kao i plaćanje pej palom. Ono što je možda i najzanimljivije dobio sam ponudu da radim kostim za jednu seriju koja je inspirisana popularnom televizijskom sagom “Seks i grad”, pa ako pregovori budu dobro tekli, sigurno je da ću prihvatiti taj izazov – priča Bata, koji je sa svojim timom proveo tri nedelje u Njujorku.\n– Obilazili smo grad kada smo imali slobodno vreme, fotografisali se i uživali. Najviše mi se dopao Soho, umetnička četvrt grada gde ima mnogo odličnih radnji sa dizajnerskim komadima. Nadam se da ćemo sa nekom od tamošnjih multibrend radnji uskoro ostvariti saradnju.\nBoravak u Njujorku podstakao je dizajnera da počne da razmišlja i o preseljenju u taj grad gde se, kako kaže, oseća kao kod kuće.\n– Atmosfera i energija tog grada mnogo mi prijaju, tako da razmišljam o preseljenju, ali za to će biti potrebno da se poklope mnoge stvari. Za početak, mislim da ćemo moj tim i ja biti na relaciji između Njujorka i Beograda, a videćemo šta će kasnije doneti život. Vrlo je važno da se tamošnjoj publici predstavljam u kontinuitetu, te ću učestvovati i na narednoj “Nedelji mode” u Njujorku, a verovatno ću svoje muške modele predstaviti i na “Nedelji muške mode” u tom gradu. Osim toga, narednu kolekciju predstaviću i u Los Anđelesu na tamošnjoj “Nedelji mode”.\nPosle nezaboravnog provoda u Njujorku, Bata je sa timom svojih saradnika posetio i Vašington, gde je imao čast da zatvori “Nedelju mode”.\n– Bez lažne skromnosti mogu da kažem da je manifestacija u Vašingtonu zahvaljujući našoj reviji podignuta na viši nivo. Revija je održana u čuvenoj “Karnegi biblioteci”, a među gostima je bio i naš ambasador Đerđ Matković sa suprugom. Zanimljivo je da je reviji trebalo da prisustvuje i Hilari Klinton, ali zbog obaveza koje je imala nije stigla da dođe na zatvaranje, već je manifestaciju posetila dan ranije. U Vašingtonu smo se takođe odlično proveli, ali će mi Njujork ipak najviše ostati u srcu.\nKolekciju koju je videla publika u Americi Bata će uskoro predstaviti na “Serbia Fashion Weeku” u Novom Sadu, dok će kolekciju za predstojeće proleće predstaviti na “Fashion Selectionu” u Beogradu. Pored toga, Spasojević će ove sezone učestvovati i na “Nedelji mode” u Podgorici.\nPre svih tih profesionalnih izazova koji ga čekaju na našim prostorima, poznati kreator uskoro će proslaviti svoj četrdeset peti rođendan.\n– Planiram da napravim veliko slavlje na kome će svirati bend i da to bude prava žurka koja će trajati do večernjih sati. Tom prilikom ću sa prijateljima, osim rođendana obeležiti i veliki uspeh koji sam postigao u Americi. Najlepši rođendanski poklon već sam dobio, a to je dobar prijem kod publike u Njujorku, o čemu sam dugo maštao – zaključuje Spasojević.\nIvana Nikolić Privatna arhiva\nbata spasojevic, moda


Pešiću najveći budžet, Barsi najveći minus u istoriji - Sportska centrala\nPešiću najveći budžet, Barsi najveći minus u istoriji\n8 okt 2019. 17:54\nPrilikom formiranja tima za novu sezonu bile su jasne velike ambicije Barselone. Trener katalonskog giganta Svetislav Pešić može da računa na pojačanja kao što su Nikola Mirotić, Kori Higins, Malkolm Dilejni, Brendon Dejvis, Aleks Abrines… što znači da uprava kluba nije štedela.\nTo su potvrdili i mediji u Španiji, koji prenose da će Pešić na raspolaganju imati najskuplji tim u istoriji kluba. Budžet Barselone u ovoj sezoni iznosi 41.4 miliona evra, od čega će samo za plate igrača i stručnog štaba otići 33.2 miliona evra. Poređenja radi, Barsin tim koji je prošle sezone osvojio Kup kralja bio je skoro osam miliona jevtiniji (25.6 miliona evra).\nIstovremeno, španski mediji prenose da će, s obzirom da u košarci nema profita, Barselona imati veliki minus na računu. Računa se da će košarkaška sekcija katalonskog kluba imati deficit između 32 i 33 miliona evra za sezonu 2019/20.\nFudbalNemanja - 24 feb 2020. 21:54 0\nU Juventusu razmišljaju o Gvardioli, ali…\nPredsednik Fudbalskog kluba Juventus Andrea Anjeli priznao je da bi voleo da Pep Gvardiola jednog dana preuzme...\nNemanja - 24 feb 2020. 20:37 0


Vojna tehnika koja će učestovati na Paradi pobede stigla u Moskvu /video/ - 24.04.2021, Sputnik Srbija\nVojna tehnika koja će učestovati na Paradi pobede stigla u Moskvu /video/\nVojna tehnika koja će 9. maja na Crvenom trgu učestvovati na Paradi pobede stigla je u Moskvu. 24.04.2021, Sputnik Srbija\nvesti, svet, rusija, video-klub, moskva\n© Sputnik / Alekseй Kudenko / Uđi u foto-galerijuRaketni kompleks „Pancir S“ na Crvenom trgu u Moskvi, na paradi povodom Dana pobede nad fašizmom\nVojna tehnika koja će 9. maja na Crvenom trgu učestvovati na Paradi pobede stigla je u Moskvu.\nKako je saopšteno, sa pologona u Alabinu, nadomak ruske prestonice, stiglo je preko 300 jedinica tehnike, između ostalog oklopna vozila „Tigar“ i „Tajfun“, oklopni transporteri BTR-82A i „Bumerang“, PVO sistemi „Pancir-S“, sistemi „Jars“, „Trijumf“, „Iskander“.\nTu su i tenkovi T-72B3M,T-80BVM, teški raketni sistem TOS-1, protivavionski raketni sistemi Buk-M3 i Tor-M2.\nPrema podacima ruskog Ministarstva odbrane na paradi će učestvovati više od 12.500 ljudi, preko 190 jedinica naoružanja i vojne opreme, 76 aviona i helikoptera.\nOve godine obeležava se 76. godišnjica od pobede u Drugom svetskom ratu.\nMoć brzog reagovanja: Šta sve mogu Vazdušno-desantne snage Rusije /video/


Do svetskih tržišta uz pomoć e-trgovine - Ozonpress :: internet portal\nDo svetskih tržišta uz pomoć e-trgovine\nObjavljeno : 30 11 2017\nTag: e-trgovina, tržišta\nDomaća mala i srednja preduzeća najlakše mogu da izađu na globalno ekonomsko tržište ako posvete vreme i resurse na razvoj svoje strategije elektronskog poslovanja, jedan je od glavnih zaključaka edukativne radionice „Da posao klikne“ održane u regionalnoj Privrednoj komori Kraljevo.\nSanja Mrdović, zamenik sekretara u Udruženju za elektronske komunikacije i informaciono društvo istakla je da trgovina na internetu nije bauk i da će to za sva preduzeća u Srbiji biti poslovanje budućnosti.\n– Bez obzira da li nameravate da prodate svoje proizvode unutar granica Srbije ili da ih plasirate na strana tržišta, dobar sajt preduzeća, pregledni asortiman i opcija naručivanja ili kupovine preko sajta, bićeosnova uspeha – naglasila je Mrdović.\nUčesnici radionice su dobili informacije o pokretanju online poslovanja, sigurnosti transakcija, predstavljanju na tržištu I brojnim drugim temama. Predavači su, pored PKS, bili i predstavnici Ministarstva trgovine, turizma i telekomunikacija, Banke Intese, poznati blogeri, kao i internet edukatori i preduzetnici koji su već iskusni u ovom vidu trgovine. Radionice “Da posao klikne” organizovane su u Beogradu i Somboru, a do kraja godine biće održane u Valjevu i Užicu.\n1526 ukupnih pregleda 4 dnevna pregleda


Rusija upozorila SAD da neće tolerisate dalje američke napade na Sirijsku vojsku\nU telefonskom razgovoru između Tilersona i Lavrova, ruski diplomata naglasio, da Rusija neće više tolerisati američke napade na svoje sirijske saveznike.\nTelefonski razgovor je vođen na inicijativu stejt departmenta. Kako javlja Rojters, ruski ministar inostranih poslova Sergej Lavrov je u subotu stavio državnom sekretaru Reks Tilersonu do znanja, da su napadi na sirijsku armiju neprihvatljivi za Rusiju.\nAmerikanci su bombardovali provladine snage, jer navodno predstavljaju prijetnju američkim snagama, koje su inače ilegalno ušle u Siriju i koje podržavaju takozvane sirijske "borce" (teroriste) u južnom dijelu zemlje, saopštili su zvaničnici.\n"Lavrov je izrazio Tilersonu kategorično rusko neslaganje sa američkim napadima na provladine snage i pozvao ga da preduzme konkretne mjere za sprečavanje sličnih incidenata u budućnosti", rekao je portparol stejt depratmenta u izjavi za Rojters.\nRusija je ranije obavjestila Amerikance, da bombardovanje provladinih snaga šteti pokušajima, da se pronađe političko rješenje za sirijski građanski rat. Rusija je takođe upozorila amerikance, da nelegalnim napadima krše sirijski suverenitet.\nSirija je zajedno sa Iranom jedan od najistaknutijih bliskoistočnih saveznika Rusije, navodi Rojters.


U prva tri mjeseca realizirane sve aktivnosti iz akcionog plana za pristupanje BiH WTO-u - Privredna štampa\nVijeće ministara BiH usvojilo je Informaciju Ministarstva vanjske trgovine i ekonomskih odnosa o realizaciji aktivnosti predviđenih Mapom puta od januara do sredina marta ove godine, uključujući Izvještaj s kruga bilateralnih pregovora o pristupu tržištu i sastanka u Sekretarijatu Svjetske trgovinske organizacije (WTO), održanih 1. i 2. marta 2016. godine u Ženevi.\nPregovarački tim će nastaviti i intenzivirati aktivnosti na realizaciji Mape puta u skladu s prezentiranim programom za naredni tromjesečni period i o tome će informirati Vijeće ministara BiH, nakon održane XIII sjednice Radne grupe WTO-a za BiH.\nU Informaciji se navodi da su u potpunosti realizirane sve aktivnosti planirane “Mapom puta” za prva tri mjeseca ove godine. Provedene aktivnosti, između ostalog, uključuju i održane razgovore u okviru novog kruga bilateralnih pregovora o pristupu tržištu s Ukrajinom, Ruskom Federacijom i Brazilom u Ženevi.\nVijeće ministara BiH je krajem 2015. godine reaktiviralo pregovore sa Svjetskom trgovinskom organizacijom, koji su zaustavljeni 2013. godine zbog zastoja u provođenju reformi na unutrašnjem planu.\nVijece ministara BiHWTO\nPrijem u Općini Tešanj za 14 najuspješnijih firmi\nSuad Huskić, načelnik Općine Tešanj upriličio je prijem za predstavnike 14 firmi iz Tešnja koje su se našle među 100…\nZbrinjavanje "tehnološkog viška" i prilika za stalni posao nastavnicima i profesorima u KS-u\nNa prijedlog nadležne komisije pri Ministarstvu za obrazovanje, nauku i mlade Kantona Sarajevo, resorni ministar Elvir Kazazović potpisao je rješenja…\nFederalna ministrica okoliša i turizma Edita Đapo juče je u sjedištu ovog ministarstva u Sarajevu razgovarala s ministrom turizma i…\nZavršen prvi dan obuke agencijskih službi u borbi protiv korupcije


POPLAVE U AZIJI Stradalo najmanje 160 LJUDI, turiste spasavaju i SLONOVI\nU poplavama i klizištima izazvanim monsunskim kišama u Indiji, Nepalu i Bangladešu stradalo je najmanje 160 ljudi, a više miliona je primorano da napusti svoje domove.\nZvaničnici su rekli da i dalje procenjuju štetu koja je pričinjena u zemljama južne Azije.\nPoplave su oštetile mostove, srušile dalekovode i uništile hiljade kuća u saveznoj državi Asam, na severu Indije.\nU susednom Nepalu vlasti tragaju za 85 osoba nestalih u poplavama u kojima je poginulo najmanje 75 ljudi.\nU Nepalu, pogođenom poplavama i odronima posle četvorodnevnih obilnih kiša, angažovani su slonovi u spasavanju stotina stranih turista zaglavljenih u safari parku, saopštili su danas zvaničnici, dok je broj poginulih u nepogodama u toj zemlji porastao na 70.\nU Saurahi, 80 kilometara južno od Katmandua, reka Rapti izlila se iz korita, plaveći hotele i restorane, pri čemu se u nevolji našlo oko 600 turista, prenosi Rojters.\nU tom mestu, na obodima Nacionalnog parka Čitvan, živi 605 velikih nosoroga, a ono je popularno među stranim turistima, uključujući indijske i kineske posetioce, pre svega zbog jahanja slonova i posmatranja nosoroga.\n"Oko 300 gostiju je juče spaseno na leđima slonova i traktorima s prikolicama do obližnjeg Baratpura, dok će i ostali danas biti prebačeni na bezbednija mesta", rekao je Suman Gimir, šef grupe vlasnika hotela u Saurahi.\nŠiva Radž Bata iz organizacije za zaštitu životinja u Nepalu kaže da je jedan nosorog uginuo u poplavama.\nPrema rečima spasilaca, 26 od 75 distrikata u Nepalu pogodile su poplave ili odroni nakon što su se obilne kiše sručile na ovu pretežno planinsku zemlju.\nOko 50 osoba se vodi kao nestalo u polavama i odronima, saopštio je ministar za komunikacije Mohan Bahadur Basnet, dodavši da je više od 60.000 kuća pod vodom, većinom u južnim ravnicama duž granice sa Indijom.\nSpasioci i dalje pokušavaju da dopru do sela koja su pogodile najgore poplave u proteklih nekoliko godina.\n"Situacija je zabrinjavajuća jer su ugrožene desetine hiljada ljudi", rekao je Basnet Rojtersu.\nMonsunske kiše, koje počinju u junu i traju do septembra, važne su za Nepal koji zavisi od poljoprivrede, ali svake godine odnose mnogobrojne živote i nanose veliku štetu imovini, napominje britanska agencija.


JPKD Toplica – Kuršumlija » Održavanje vršnjačkih edukacija JPKD Toplica u saradnji sa GIZ-om\nOdržavanje vršnjačkih edukacija JPKD Toplica u saradnji sa GIZ-om\nU četvrtak 10.04.2014. grupa učenika Gimnazije i Ekonomske škole iz Kuršumlije održaće u okviru časova svojim vršnjacima prezentaciju na temu zaštite životne sredine. Ciklus prezentacija se nastavlja utorak 15. 04. Kada će ovi učenici održati prezentacije za učenike osnovnih škola u Kuršumliji. Ova akcija je organizovana od strane opština Kuršumlija i JKPD „ Toplica“ uz podršku GIZ projekta „Upravljanje otpadom i otpadnim vodama u opštinama- IMPACT“. Cilj je da se u komunikaciji sa vršnjacima i kasnije u svom okruženju utiče na promene u ponašanju prema životnoj sredini.\nUčenici će ukazati ne samo na probleme, već će posavetovati svoje vršnjake kako mogu da smanje količinu otpada i kako otpad može ponovo da se upotrebi. Opština Kuršumlija poseduje posebne kontejnere za sakupljanje PET ambalaže, tako da će učenici demonstrirati na licu mesta kako pravilno treba odložiti PET ambalažu u žičane kontejnere. Posavetovaće ih i da umesto plastičnih kesa, koriste platnene cegere i da svojim roditeljima ukažu na štetnost prekomernog korišćenja pesticida i veštačkih đubriva na zdravlje ljudi, biljaka i životinja. Biće i saveta za zaštitu i uštedu vode.\nOve prezentacije su samo jedan od kanala komunikacije za podizanje nivoa svesti građana o značaju zaštite životne sredine. Namera je da se slične prezentacije održe u udruženjima za penzionere, mesnim zajednicama i drugim školama. Učenici već imaju osmišljenje akcije za uređenje i čišćenje škole i školskog dvorišta, sakupljanje PET flaša, starog papira i edukacije predškolskog uzrasta. U ove akcije žele da uključe što više građana opštine Kuršumlija kao bi očuvali svoju životnu sredinu i povećali kvalitet života svih građana.


Doktorima iz Gaze zabranjen rad u bolnici u Jerusalemu\nNaslovnica NAJNOVIJE Svijet Doktorima iz Gaze zabranjen rad u bolnici u Jerusalemu\nPalestina – Odbijeni su zahtjevi menadžmenta bolnice da se dozvoli ulazak ljekara iz Gaze u bolnicu u Istočnom Jerusalemu.\nIzraelske sigurnosne vlasti odlučile su zabraniti palestinskim doktorima iz Pojasa Gaze da dođu na posao u bolnicu Makassed u Istočnom Jerusalemu, što je dovelo i do smrti pojedinih bolesnika, prenosi izraelski informativni portal Walla.\nU pojašnjenju se navodi da je izraelska sigurnosna služba Shin Bet (Shabak) prije nekoliko sedmica donijela odluku da se jednom broju palestinskih doktora iz Gaze zabrani ulazak u Istočni Jerusalem, gdje se nalazi bolnica Makassed u kojoj su zaposleni.\nMenadžment bolnice je uputio zahtjev koordinatoru izraelske Vlade za aktivnosti na palestinskim teritorijama pri Ministarstvu odbrane, generalu Yoavu Mordechaiju ,da se doktorima dozvoli dolazak na posao, ali su ti zahtjevi odbijeni, što je dovelo do krize u bolnici zbog nedostatka zdravstvenih stručnjaka i osoblja.\nProfesor Suhail Ayesh (54), specijalista medicinske genetike u bolnici Makassed, kaže kako je godinama radio svoj posao humano i profesionalno bez iznošenja svojih političkih stavova.\nZbog izraelske zabrane da dođe na posao, kaže ovaj doktor, došlo je do rađanja plodova sa genetskim poremećajima i deformitetima “jer nisam bio u mogućnosti liječiti i pratiti trudnice. Također je zabilježeno i nekoliko smrtnih slučajeva, budući da nisu obavljene redovne kontrole koje su neophodne kod ovakvih oboljenja”.\nDoktor Mahmoud Abu Eita, specijalista ortopedije, koji već mjesecima čeka da mu se odobri ulazak u bolnicu, kaže kako su dozvole za rad u bolnici oduzete jednoj grupi doktora zaposlenih u nekoliko bolnica u Istočnom Jerusalemu.\n”Sve ukazuje da se radi o namjernom potezu usmjerenom protiv doktora iz Gaze. Odugovlačenje izdavanja dozvola doktorima za ulazak u bolnice negativno će se odraziti na naš program liječenja bolesnika. Pogotovo ako se uzme u obzir da pojedini doktori i medicinsko osoblje, kojima je zabranjen ulazak u bolnicu, rade na odjelu intenzivne njege”, smatra on.\nRan Goldstein, generalni direktor organizacije Liječnici za ljudska prava, izraelsku odluku da se doktorima zabrani dolazak na posao opisuje kao politički skandal koji nema nikakve veze sa sigurnosnim razlozima. Kaže kako je ovo ”još jedan korak izraelskih vlasti čiji je cilj vršenje dodatnog pritiska na Palestince”.\nShin Bet tvrdi da je zabrana ulaska u bolnicu doktorima iz Gaze uvedena “iz sigurnosnih razloga”.


Pesme o životu svetaca\nA. P. 5. septembra 2010. 00:00\nPesnik Miloš Janković sačinio je i objavio nesvakidašnju knjigu koja se zove "Svetačnik" i predstavlja poetski doživljaj života svetaca. Ovo delo Janković je napisao ugledajući se pre svega na "Žitija svetih" svetog Justina Popovića Ćelijskog, kao i na knjige koje se na neki način bave zemnim životom svetitelja i svetiteljki. Knjiga je objavljena u simboličnom tiražu od 313 primeraka i reč je o bibliografskom izdanju. Ovaj broj je izabran zbog 313. godine i čuvenog Milanskog edikta, kada je hrišćanstvo proglašeno državnom religijom u Rimskoj imperiji.\nSvakog dana u godini, Vaseljenska pravoslavna crkva proslavlja nekoliko svetaca, a Janković je odabrao jednog, njega opesmio, a ostale dao u fusnoti. Tako ova knjiga počinje pesmom za prvi januar, posvećenom Vasiliju Velikom; sledeći datum, drugi januar, posvećen je Serafimu Sarovskom i tako dalje prvih šest meseci do kraja juna. "Svetačnik" je, inače, prvi tom trilogije koju Janković namerava da objavi. Nastavak "Staračnik" obradiće period od jula do septembra, a treći, završni deo, biće "Otačnik". Objavljeni prvi tom Jankovićeve poezije sadrži i poseban deo "Srbljak", koji čine pesme o Srbima koji su kanonizovani kao svetitelji.\nJankovićeve pesničke knjige počele su da se pojavljuju pre 25 godina, u vreme kada se među Srbima otvaraju suštinska pitanja nacionalnog identiteta…\n“Način kretanja – Don’t let me down” 21. maja u SKC\nGala koncert „Va, pensiero…“ na sceni…\nAleksandra Jovičić Đinović dobitnik Nagrade „Milutin…\n“Probudi se, Kato” premijerno sutra u Šabačkom pozorištu\nOdbijeni zahtevi Ministarstva i Grada da se odloži prodaja


28. Jun 2000 18:08 (GMT+01:00)\nTravoltin filmski promašaj\nBil Klinton nameće Evropi američko shvatanje religije\nPremijera najnovijeg filma Džona Travolte "Bojno polje Zemlja" pojavio se u francuskim bioskopima 22. juna, istoga dana kada je Skupština usvojila novi zakon "o sektama i njihovim mentalnim manipulacijama". Zanimljivost ovog podudaranja leži u Travoltinoj pripadnosti sekti sajentologa, jednoj od najmoćnijih i najbogatijih u Americi. Inače, film "Bojno polje" snimljen je po knjizi Lafajeta Ronalda Habarda, osnivača "sajentološke crkve", minornog, nemaštovitog i neuspešnog pisca naučne fantastike.\nHabardov zaplet suprotstavlja zle vanzemaljce Psihlove i hrabre Zemljane. Međutim, u osnovi pravolinijskog i površnog zapleta leži razračunavanje sa psihijatrima i psiholozima (psihlovima) koje sekta sajentologa smatra za bića zla na kosmičkom nivou. Istovremeno, u pitanju je i pokušaj da se Habardovo ime uvede u popularnu kulturu na što prihvatljiviji način, uz zaobilaženje imena sekte.\n"Bojno polje Zemlja" koštao je 73 miliona dolara, ali je posle četiri nedelje eksploatacije u Americi zaradio samo 20 miliona, što ga je odmah svrstalo u kategoriju neuspešnih. Evropska publika i kritika prihvatile su film vrlo hladno, naročito u Francuskoj i Nemačkoj, zemljama koje vode nemilosrdne ratove protiv sajentologa. Habardova sekta bezuspešno je Francusku tužila u više navrata Evropskom sudu za ljudska prava u Strazburu, tražeći poništavanje presuda donesenih u zadnjih nekoliko godina.\nEvropski sud dao je Francuskoj za pravo, a pritisku na sudije pridružili su se i najviđeniji sajentolozi - Travolta, Tom Kruz, Nikol Kidman i džez pijanista Čik Koria. Kao odgovor na ove sajentološke akcije, Alan Vivian, predsednik francuske međuministarske komisije za borbu protiv sekti, nedavno je izjavio da su sajentolozi preuzeli u svoje ruke Međunarodnu federaciju za ljudska prava, čije se sedište nalazi u Helsinkiju. Po njegovom mišljenju, sekte pre svega narušavaju ljudska prava, tako da je neophodno reagovati na internacionalnom nivou. Međutim, Vivian je dodao da sekte raspolažu ogromnim finansijama, te da potkupljuju ljude koji mogu da im budu od koristi. Naveo je skorašnji primer Bila Klintona koji se u više navrata vrlo povoljno izrazio o sajentolozima i vrlo opasnoj Munovoj sekti, što može da se protumači kao korumpiranost američkog predsednika.\nTakođe se postavlja pitanje da li SAD pokušava raznim pritiscima da Evropi nametne sopstveno viđenje "religija" i "crkvi". U Vašingtonu se sve češće čuje da pojedine evropske zemlje vrše "versku diskriminaciju" i da u tome prednjači Francuska, što je mišljenje i samih sajentologa. Prilikom zadnje posete Parizu, Klinton je pokušao da sa Širakom razgovara o tom problemu, ali ga je francuski predsednik vešto usmerio ka ministru za inostrane poslove, tako da će "verske slobode" i dalje nastaviti da predstavljaju kamen spoticanja američko-francuskih odnosa.


Ruma: Humanitarni turnir u malom fudbalu za porodicu iz Hrtkovaca – RTV Centar Srem\nRuma: Humanitarni turnir u malom fudbalu za porodicu iz Hrtkovaca\n10/11/2017 sofija Društvo, Glavno, Ruma 0\nHram Silaska Sv. Duha na apostole u Rumi ove godine po drugi put organizuje manifestaciju humanitarni turnir u malom fudbalu „dr Žarko Miladinović“ i to 20., 22. i 23. novembara 2017. godine u Sportskom centru u Rumi.\nSav prihod sa humanitarnog turnira ove godine biće upućen porodici Tepša iz Hrtkovaca, jednoj od porodica koja teško živi.\nEkipe i svi humani ljudi koji žele da uzmu učešće u turniru mogu se prijaviti na telefon: 062679787 – Aleksandar K.\nPorodica Tepša je početkom rata devedesetih godina izbegla sa prostora Republike Hrvatske u Srbiju. Božica Tepša je najstariji član porodice, a po izbeglištvu živela je i na Kosovu i Metohiji sa sinom, kćerkom, zetom i njihovih troje dece sa posebnim potrebama.\nNa Kosovu i Metohiji Božici su ubijeni i kćerka i zet, a jedno unuče je umrlo.\nPorodica nije mogla da ostvare prava na novčanu pomoć, jer nisu bili državljani Republike Srbije u vreme stradanja na Kosovu i Metohiji, a ni uverenje o okolnostima pogibije nisu mogli pribaviti jer su uviđaj obavile jedinice KFORA-a.\nNakon što su dvoje unučića smešeteni u Sremčicu, u Dom za decu sa posebnim potrebama, Božica se sa sinom nastanjuje u Hrtkovcima, gde živi u trošnoj kući i sa mnogim problemima.\nRuma: Odbojkašice Vizure savladale Crvenu zvezdu\nTitel: Obeležen Dan opštine Titel


Ko blefira, a ko podiže ulog u slučaju „Agrokor“ - 17.02.2019, Sputnik Srbija\nU tržišnoj ekonomiji, kao u pokeru, ima mnogo blefiranja, kaže profesor Ekonomskog fakulteta Ljubodrag Savić, koji ne veruje u skoru prodaju ni „Agrokora“ ni... 17.02.2019, Sputnik Srbija\nanalize i mišljenja, komentari i analitika, rasim ljajić, ljubodrag savić, zdravko počivalšek, aleksandar vedjakin, maksim poletajev, region, agrokor\n16:35 17.02.2019 (Osveženo: 13:09 12.10.2021)\nSastanak dobavljača i menadžmenta srpskog dela Merkatora, koji u okviru firme „Merkator S“ čine „Ideja prodavnice“, „Roda marketi“ i „Merkator hipermarketi“, moglo bi se reći da je imao sedativno dejstvo za oko 8.000 zaposlenih. Pogotovo posle najava koje su u poslednje vreme stizale iz Slovenije, ali i od ruske „Zberbanke“, najvećeg poverioca hrvatskog „Agrokora“, u čijem je sastavu i „Merkator grupa“.\nIako nagodba „Agrokorovih poverilaca“, koja je posle dugog natezanja jedva postignuta prošlog leta, treba da bude implementirana u martu, prvo je potpredsednik „Zberbanke“ Aleksandar Vedjakin krajem januara, tokom Svetskog ekonomskog foruma u Davosu, najavio da ta banka planira da proda svoj udeo od 39 odsto u „Agrokoru“ već u prvoj polovini ove godine.\nTo je unekoliko relativizovao savetnik predsednika uprave „Zberbanke“ Maksim Poletajev, navodeći kako nije sporno da će Rusi prodati svoj udeo, ali da još treba videti kada, po kojoj ceni i kom kupcu. Upravo Poletajev je još u decembru prošle godine izjavio za Rojters da „Zberbanka“ razmatra ponude potencijalnih kupaca „Agrokora“ koje su već počele da stižu, i to od različitih fondova iz SAD, Kanade i Velike Britanije. Takođe i da je „Zberbanka“ u pregovorima s raznim investitorima koji bi mogli da učestvuju u refinansiranju Agrokorovog duga.\n24 Januar 2019, 20:10\nPotom se početkom februara oglasio slovenački ministar privrede Zdravko Počivalšek, ocenivši da je pravi trenutak da se krene u akciju traženja novog vlasnika „Merkatora“. On je demantovao spekulacije da bi ta kompanija ponovo mogla da postane slovenačko državno preduzeće, ali je za mariborski list „Večer“ potvrdio da slovenačka vlada želi da ga izvuče iz „zagrljaja“ koncerna „Agrokor“, koji se pokazao kao loš vlasnik. Tim pre što je „Merkator grupa“ konsolidovala poslovanje. Povećala je prihod za 5,4 odsto, smanjila dug za nepunih 100 miona evra, najavila njegovo dalje još značajnije smanjenje i nastavila da ulaže u razvoj kompanije.\nDa nije ostalo tek na iskazivanju namere potvrdilo je pisanje ljubljanskog „Dnevnika“ da su se vodeći bankari „Zberbanke“ upravo tih dana u Ljubljani sastali sa Počivalšekom i rukovodstvom „Merkatora“.\nNema sumnje da bi se sve što se dešava sa „Merkator grupom“ odrazilo i na „Merkator S“, njegovu firmu u Srbiji koja zauzima 19 odsto srpskog tržišta, zapošljava više od 8.000 ljudi i sarađuje sa oko 700 naših dobavljača.\nProfesor Ekonomskog fakulteta u Beogradu Ljubodrag Savić, međutim, smatra da se posle svega što se dešavalo, mogu izvesti dva zaključka — da naši ljudi zaposleni u „Agrokorvim“ firmama mogu biti relativno sigurni da im u nekom bližem vremenskom periodu neće biti lošije nego što je sada i da ruska strna razmišlja dugoročno i da „Agrokor“ svakako neće promeniti vlasnika ove godine, a verovatno ni nekoliko narednih.\nOn smatra da u prilog tome ide i izjava ministra trgovine, turizma i telekomunikacija Rasima Ljajića da je na poslednjem sastanku sa predstavnicima „Zberbanke“ rečeno da će za konsolidaciju „Agrokora“ trebati tri do pet godina, iako ruska banka ne isključuje mogućnost brže prodaje ako se nađe dobar kupac.\nSavić napominje da su „Merkator S“, ali i „Frikom“ i „Dijamant“, koji su takođe u sastavu „Agrokora“, bolji deo tog prezaduženog koncerna, da su pregurali najteže vreme i da radnici u ova tri preduzeća mogu ipak da budu spokojni.\n„Supernova“ preuzima „Merkatorove“ trgovačke centre\n2 Oktobar 2018, 19:26\n„Neće se sa njima dešavati ništa specijalno loše, ili će biti poslednji kojima će se nešto desiti u ’Agrokoru‘. I ništa se kod njih ni ne dešava za razliku od drugih delova ’Agrokora‘ koji imaju ozbiljno restrukturiranje, prepakivanje, zatvaranje, prodaju, objedinjavanje… Ovo je ipak zasebna celina“, kaže sagovornik Sputnjika. On, međutim, ne deli neka ovdašnja mišljenja da će njihova sudbina jednoga dana biti rešavana po drugačijoj proceduri u odnosu na ostale u „Agrokoru“.\nOni su, kako ističe, deo jednog sistema sa veoma jasnim vlasništvom.\n„Svako ko je vlasnik neke imovine — a defakto oni koji danas upravljaju ’Agrokorom‘ su Rusi, njihove dve banke koje imaju 47 odsto akcija i sa nekim manjim akcionarima, odnosno poveriocima verovatno mogu da ostvare apsolutnu većinu — vlasnici su i preduzeća koja se nalaze na teritoriji Srbije. Ono što je dobro za naša preduzeća je činjenica da oni relativno dobro stoje i imaju pozitivno poslovanje. To je ta srećna okolnost jer niko se neće odreći nečega što je najbolje u sistemu ’Agrokora‘“, objašnjava ovaj ekonomista.\nOn, međutim, smatra da je još daleko prodaja „Agrokora“, ne isključujući to što „Zberbanka“ kaže da već od decembra razmatra neke ponude. Savić napominje da je u tržišnoj privredi sve moguće, ali i dodaje da kada je kuća u lošem stanju, ima ljudi koji hoće da je kupe, ali da je plate pet ili deset puta manje nego što ona objektivno vredi.\n„Tako da mislim da u ovom trenutku ne postoji nijedna ozbiljna ponuda koju uopšte ’Zberbanka‘ može da razmatra, jer, daleko je od toga da se ’Agrokor‘ izvukao. Dugovi se smanjuju, ali to ide vrlo sporo, a najveći deo tih dugova je smanjen kroz otpis potraživanja. U suštini još nije razrešena ona situacija da su dugovi više puta veći nego što je vrednost ’Agrokora‘. Sve dok je to tako, ’Agrokor‘ je u debelom minusu“, upozorava profesor Ekonomskog fakulteta.\nZato smatra da će teško neko da ponudi „Zberbanci“ novac koji će ih dovesti u situaciju da izvuku što su uložili, jer oni i sada gube i gubiće još neko vreme. On podseća da će posle implementacije nagodbe poverilaca „Agrokora“ u martu to praktično biti nova firma koja će moći da pravi dobit tek pošto izađe na pozitivnu nulu, odnosno na zelenu granu. A za tu konsolidaciju će, podseća Savić, po procenama same „Zberbanke“ trebati tri do pet godina.\nNa pitanje može li u toj situaciji „Merkator grupa“ da izađe iz sistema „Agrokora“, što bi nas posebno moglo da interesuje zbog 8.000 naših ljudi zaposlenih u „Merkatoru S“, on potvrdno odgovara.\n„Naravno da ’Merkator‘ uvek može da izađe iz sistema, ali to ima svoju cenu. Oni ne mogu da se razduže prosto kao što su izašli iz bivše Jugoslavije. Dakle oni mogu da izađu, mogu da prodaju, jer to u tržišnoj privredi nije neuobičajena stvar. Postoje kompanije koje se samo time bave. Kupuju neka potraživanja koja su u ovom trenutku nenaplativa, ili gde je potencijalno visok gubitak. Ali je to prodaja po teškom diskontu, znači da smanje cenu“.\nU takvim situacijama svi kalkulišu gde će više dobiti, a gde će manje izgubiti, pa tako i Slovenci ako izađu iz „Agrokora“ ili ostanu u njegovom sastavu. Zato na pitanje da li je sada pravi trenutak za prodaju „Merkatora“, kako to kaže slovenački ministar privrede, Savić odgovara konstatacijom: kad bi mi znali kada je pravi trenutak da, na primer, kupujemo zlato, svi ljudi bi bili bogati. Toliko umnih ljudi na svetu, trustovi mozgova, pa je malo ko predvideo ekonomsku krizu 2007. godine, ilustrovao je Savić.\n„U tržišnoj ekonomiji, kao u pokeru, ima mnogo blefiranja, pa svako svoju strategiju plasira da vidi kako drugi reaguju“, ukazuje profesor Ekonomskog fakulteta koji zato ne najave iz Slovenije o što skorijem izlasku Merkatora iz Agrokora ne shvata ozbiljno.\n„To je tako, jedno puštanje probnih balona, traženje načina kako da saniraju štetu. Ali sve je stvar strategije. ’Zberbanka‘ je u ovom trenutku debelo zagrizla. Ako je ona procenila da ima smisla odobravati nova sredstva, da ima smisla ići na nagodbu, mislim da Slovenci nisu baš naivni i zato kalkulišu, puštaju probne balone, da vide kako reaguju oni unutra, kako oni spolja“, smatra sagovornik Sputnjika.\nSavić zato misli da se ne može govoriti o skoroj prodaji Agrokora, kao i da oko 10.000 naši ljudi zaposlenih u srpskom delu tog koncerna može spokojno da čeka rasplet situacije za koji će trebati nekoliko godina.


Predstavnica "Srbi za Trampa 2020", Olga Ravasi za Tanjug je izjavila da je juče bila predviđena samo poseta crkvi, čime je, krunisan uspešan vikend sa ambasadorom Grenelom.\nRičard Grenel je inače tokom razgovora sa predstavnicima srpske zajednice u "srpskoj kući" preneo Trampove reči da je sporazum iz Vašingtona bio težak i da su uzbuđeni zbog njegove primene, ali i mišljenje da politika oko Kosova Trampovog protivkandidata na izborima 3. novembra Džoa Bajdena, neće ići u željenom pravcu.\nTokom privatnih sastanaka sa predstavnicima srpsko-američke zajednice iz Čikaga i Milvokija, Grenela i srpske zajednice bilo je reči i o planovima za buducnost, kao i vitalnim pitanjima koja se tiču Srbije, srpskog naroda i srpskog rešenja.\nHram SPC koji juče posetio Grenel među najlepšim je u čitavoj srpskoj dijaspori, izgrađen 1956. godine u srpsko-vizanijskom stilu. Utrašnjost hrama je prekrivena mozaicima, rađenim 35 godina, vrednim više od tri miliona dolara. Mediji su ih svrstali među najopsežnije u SAD.\nStarešina hrama otac Dragan Veleušić istakao je da su počastvovani Grenelovim dolaskom i što se sastao sa predstavnicima 'američkih' Srba, baš u glavnom i njavećem gradu Viskonsina u kome je srpska zajednica najbrojnija, u okviru predizborne kampanje kojoj je juče prisustvovao i predsednik SAD Donald Tramp.\nInicijativa "Srbi za Trampa" saopštila je sinoć da je izuzetno počastvovana što je imala priliku da ugosti specijalnog izaslanika američkog predsednika za dijalog Beograda i Prištine Ričarda Grenela u hramu Svetog Save u Milvokiju.\nKako je navela ta inicijativa na Fejsbuku, starešina hrama, protojerej stavrofor Dragan Veleušić, poklonio je Grenelu knjigu posvećenu istoriji Srpske pravoslavne crkve u severnoj Americi. Grenel je dobio i flašu domaće šljivovice od domaćina. Koliko su Srbi počastvovani Grenelovim dolaskom svedoče i brojne fotografije koje su se našle na društvenoj mreži Tviter.\n"Zahvalni smo na posvećenosti Trampove administracije verskoj slobodi", "Srbija je uvek bila na pravoj strani", "Hvala na svemu što radite za nas", samo su neki od statusa zahvalnih Srba na društvenim mrežama.\nFoto: Ričard Grenel Instagram / screenshot\n"Zahvaljujemo ambasadoru i predsedniku Trampu na ljubaznosti, prijateljstvu i posvećenosti našoj srpsko-američkoj zajednici", poručili su Srbi i najavili podršku Donaldu Trampu tokom američkih izbora.


Biznis.ba - Šarović: Moguće recipročne mjere prema Hrvatskoj\nA. B. 10:44 / 04.08.2017.\nMinistar spoljne trgovine i ekonomskih odnosa BiH Mirko Šarović rekao je da je moguće da BiH preduzme recipročne mjere kao odgovor na diskriminatorski pravilnik o fitosanitarnoj kontroli voća i povrća, koji je usvojila Hrvatska, suprotno Sporazumu o stabilizaciji i pridruživanju.\nŠarović je istakao da se mjere, koje bi mogla BiH da uvede, odnose na cjenovnik, te da će na tom planu sve biti dogovarano sa vlastima Republike Srpske i Federacije BiH /FBiH/. "Možemo da preduzmemo i mjere sveobuhvatne kontrole onoga što dolazi iz Hrvatske", rekao je Šarović za "Glas Srpske" i ocijenio da je pravilnik, kojim su Hrvati 22 puta povećali cijenu fitosanitarne kontrole pri uvozu voća i povrća, diskriminišući, jer se odnosi samo na zemlje koje nisu u EU.\n"Za hrvatske proizvode, koji takođe podliježu tržišnim standardima, cijena je od 10 do 15, a za naše od 200 do 270 eura. To nije u skladu ni sa trgovinskim principima", rekao je Šarović.\nOn je istakao da je izvještaj Savjeta ministara o radu za prošlu godinu trebalo da dobije "zeleno svjetlo" parlamenta BiH te da sporan može biti rad u ovoj godini.\nNa pitanje da li je neizglasavanjem podrške pomenutom izvještaju Savjet ministara izgubio većinu, Šarović je rekao da je javna tajna da Savjet funkcioniše u nedefinisanoj većini, ali da to nije ništa novo za BiH. On je naveo da je septembar krajnji rok za potpisivanje ugovora o pristupanju BiH Transportnoj zajednici Jugoistočne Evrope, te da će BiH, u suprotnom, izgubiti grant i kredite, kao i kredibilitet.\n"Trebalo bi da nađemo model koji bi bio dio dogovora unutar BiH, a, sa druge strane, u skladu sa zakonom i Ustavom BiH", rekao je Šarović.\nOn je poručio da se zalaže za to da srpski predstavnici u Sarajevu imaju zajedničke stavove, kao i da se nastupa sa opštim zajedničkim interesima i ciljevima.\nŠarović je istakao da je SNSD u vezi sa Obavještajno-bezbjednosnom agencijom BiH povukao politički manevar da spriječi izbor kandidata iz reda srpskog naroda za predsjedavajućeg Zajedničke komisije za nadzor nad radom te agencije.\n"Ako je parlament BiH smijenio Nikolu Špirića, onda je predsjedavajući trebalo da bude Sredoje Nović. Ali, njegova ostavka je manevar i to poštujem", rekao je Šarović.


Inspektori u kabinetu odlazećeg ministra Alkalaja – Informer\nInspektori Ministarstva sigurnosti BiH zaduženi za zaštitu tajnih podataka počeli su provjere u Ministarstvu vanjskih poslova kako bi utvrdili da li je u kabinetu odlazećeg ministra Svena Alkalaja uništena povjerljiva dokumentacija.\nProvjere su uslijedile nakon upozoravajućeg pisma zamjenika ministra vanjskih poslova Ane Trišić-Babić. Ona je, osim Ministarstva sigurnosri BiH, o uništavanju dokumentacije u Alkalajevom kabinetu obavijestila Predsjedništvo BiH i Zajedničku komisiju za odbranu i sigurnost Parlamentarne skupštine BiH, pišu Nezavisne novine.\nPrema informacijama iz MVP-a, provjere su vršili i pripadnici Državne agencije za istrage i zaštitu (SIPA), ali zbog nalaza državnih revizora o poslovanju Ministarstva vanjskih poslova i više anonimnih krivičnih prijava, koje su podnesene Tužilaštvu BiH zbog potpisivanja službenih dokumenata od neovlaštenih lica u ovom ministarstvu.\nPomoćnik ministra sigurnosti u Sektoru zaštite tajnih podataka Mate Miletić rekao je Glasu Srpske da se u Ministarstvu vanjskih poslova intenzivno vodi istraga o tome koji su materijali uništavani i iznošeni iz ove institucije po nalogu odlazećeg ministra.\nMiletić je istakao da je ovaj slučaj tek otvoren i da nije korektno iznositi podatke dok kompletan posao ne bude završen, ali da će Sektor za zaštitu tajnih podataka preduzeti sve zakonske mjere da bi tajni podaci bili zaštićeni.\n“Dokumentacija u Ministarstvu vanjskih poslova ne smije biti ni korištena, a pogotovo uništavana bez valjane i propisane procedure… Tačno je propisano kako, gdje i kada se uništava svaki tajni podatak. Ako bude dokumentacija uništava suprotno propisima, bezbjednosni organi će preduzeti mjere u skladu sa zakonom”, rekao je Miletić.\nU pismu, koje je uputila Ana Trišić-Babić, navodi se da se uništavanjem dokumentacije direktno krše odredbe odluke o kancelarijskom poslovanju ministarstva, službi, institucija i drugih tijela Vijeća ministara BiH, te Zakon o zaštiti tajnih podataka.


Bogato je i značajno: "Muzičko kulturno nasleđe Banata", treći zajednički prekogranični projekat · gradski.online\nBogato je i značajno: “Muzičko kulturno nasleđe Banata”, treći zajednički prekogranični projekat\nKIKINDA- Zapadni univerzitet iz Temišvara i Grad Kikinde realizovaće u narednih 12 meseci, treći po redu, prekogranični projekat iz oblasti zaštite kulturnog nasleđa. Za projekat “Muzičko kulturno nasleđe Banata” odobreno je nešto više od 327.000 evra, a od te sume Banaćanima s ove strane državne međe pripada skoro 149.000 evra.\nOva sredstva namenjena su ADZNM “Gusle” i Kulturnom centru. Saša Tanackov, član Gradskog veća, pojašnjava da će tim novcem finansirati rekonstrukcija dela zgrade Kulturnog centra:\n-I ne samo to. Planirano je osnivanje Muzičkog obrazovnog centra. Predviđena je i nabavka opreme za digitalizaciju arhivske građe “Gusala”. To znači da će brojni audio i video zapisi na različitim nosačima zvuka biti preneti u modernu formu.\nNa ovogodišnjem FENOK-u učestvovaće i predstavnici Muzičke akademije iz Temišvara. Oni će uzeti učešće u etnomuzikoloških istraživanja– saopštio je Tanackov i izrazio zadovoljstvo što je Zapadni univerziteta iz Temišvara, Kikinđane ponovo odabrao kao partnere u realizaciji novog prekograničnog projekta. Da je partnerska saradnja u uzlaznoj putanji i da predstavlja izraz prijateljstva ocenila je prof. dr Otilija Hedešan, prorektorka Zapadnog univerziteta:\n–Svi naši projekti usmereni su ka očuvanju kulurnog nasleđa, a ovaj će biti posvećen etnomuzikologiji. U Banatu postoji veoma duga tradicija negovanja narodne muzike, zbog čega smatramo da će ovaj projekat biti veoma uspešan– navela je prof. dr Hedešan.\nZa rukovodstvo i članove najstarije horske i muzičko-folklorne institucije Srba na ovim prostorima, koja svakog leta organizuju već prepoznatljive muzičke manifestacije, ovo je potvrda da “Gusle” istrajavaju u istraživanju muzičke tradicije Banata. Verni čuvari narodnih igara i tradicije, sa puno ljubavi i pažnje organizuju Etno- kamp i FENOK:\n– Ovaj prekogranični projekat doprineće da se intenziviraju naše aktivnosti, započete još 2002. godine. Siguran sam da će doneti i novi kvalitet. Struka je odavno dala pozitivan sud o tome što radimo. Dakle, iza nas je kapitalan projekat u srpskom nematerijalnom kulturnom nasleđu. Realizujemo i dodatne projekte na zaštiti korpusa igara koji su značajni za oba dela Banata- poručio je Zoran Petrović, direktor ADZNM “Gusle”.\nPrethodnoSve spremno za 14. “Kikinda short”: Autori iz osam zemalja u Kikindi, Zrenjaninu i Beogradu\nSledećeU nedelju zbog kiše izostale utakmice: Prethodne večeri igrao se dobar fudbal, publika zadovoljna


Vučić: Iz EU su nam poručili da budemo ponizniji - 05.04.2021, Sputnik Srbija\nPredsednik Srbije Aleksandar Vučić rekao je večeras da mu je poručeno iz EU da Srbija mora da bude poniznija i skromnija i da ne sme da crta svima koliko je... 05.04.2021, Sputnik Srbija\npolitika, vesti, aleksandar vučić, slobodan milošević, evropska unija (eu)\n21:51 05.04.2021 (Osveženo: 22:38 05.04.2021)\nVučić je na TV Pink kazao da mu je to jedan evropski zvaničnik lično rekao na jednoj večeri. On je odgovarajući na pitanje o izveštaju Evropskog parlamenta istakao da se Srbija nalazi na evropskom putu, a da je, što se izveštaja tiče, bilo smešno pominjanje „Telekoma“.\nOn pita da li je kad je reč o „Telekomu“ sporno snimanje serija koje su uspešne, ili što se na tržištu bori za svoje mesto, što neće da dozvoli da pripadne i nestane?\n„Ne razumem šta je smisao“, istakao je on.\nŠto se slučaja Jovanjice koja se pominje u izveštaju tiče, kazao je da su donete prvostepene presude i da očekuje da će uskoro biti donete konačne.\nKada je reč o Kriku i Crti koje su takođe apostrofirani, naglasio je da je važno da niko njima ne preti, da niko ne izgovara njihove adrese, brojeve telefona, da mogu da rade šta hoće.\nVučić je kazao da je predsednik svih građana i da kao politički akter ima pravo da odgovori na neistine, ali da nikada neće dozvoliti da poslanici, i političari iz njegove stranke ili drugih ugrožavaju njihovu bezbednost ili pravo na rad, na informisanje ili dezinformisanje.\n„Štampa u Srbiji je slobodna, kao što imamo pravo da odgovorimo, ali to mora da bude na pravi civilizovan način“, naglasio je on, prenosi Tanjug.\nNe mogu da učestvujem u dijalogu kojeg vode stranci\nVučić je rekao da može da učestvuje u dijalogu sa onim strankama koje ne žele mešanje stranih posrednika, ali ne i u dijalogu koji vode stranci, jer je predsednik Srbije.\nNa pitanje kopredsednice Stranke moderne Srbije (SMS) Tatjane Macure zašto dijalog kasni, on je rekao da ne zna da li i zašto kasni, ali da oni koji budu hteli mogu da razgovaraju.\n„Imamo mnogo onih koji žele suverenu Srbiju i koji žele razgovor bez stranaca i to je ono što poštujem“, kazao je Vučić.\nVučić o Miloševiću: Vlast nije održala reč\nPonosan sam na činjenicu što nikoga nisam izručio tribunalu u Hagu, izjavio je predsednik Srbije Aleksandar Vučić.\nVučić je rekao da je trpeo pritiske i nagovore, ali da za vreme njegovog mandata niko neće biti izručen Haškom tribunalu i da je ponosan na tu činjenicu.\nGovoreći o seriji „Porodica“, Vučić je rekao da bi „više voleo da su njihove misli, dileme i istorijske stvari analizirane“.\n© Foto : PromoVučić o seriji „Porodica“: „Reč je o istorijskim ličnostima za koje mislim da ni u jednom trenutku ne zaslužuju karikaturalni lik“\nVučić o seriji „Porodica“: „Reč je o istorijskim ličnostima za koje mislim da ni u jednom trenutku ne zaslužuju karikaturalni lik“\nPredsednik Srbije kazao je da je bolje poznavao Đinđića i Koštunicu nego Slobodana Miloševića i istakao da nisu prikazane dileme koje je Đinđić imao u tom trenutku.\n„Ne želim da se mešam u umetničke slobode“, istakao je Vučić za TV Pink.\nKako kaže, „reč je o istorijskim ličnostima za koje mislim da ni u jednom trenutku ne zaslužuju karikaturalni lik“.\nVučić je napomenuo da misli da je bolje da je prošlo 50 godina pre nego što se snimi takva serija.\n„Oni su obećali Miloševiću da neće isti u Hag, to su činjenice“, rekao je Vučić i dodao da tadašnja vlast u Srbiji nije održala reč.\nVučić je dodao da nije dobro „vaditi sve što imamo u arhivama“, jer to nije dobro za Srbiju, prenosi B 92.\nVučić je rekao da padaju brojevi zaražnenih, kao i brojevi ljudi na respiratoru, mada nešto sporije, dok je za smanjenje broj preminulih potrebno više vremena.\n„Broj zaraženih nešto brže pada u poslednjih 48 sati“, naglasio je predsednik dodajući da je u ponedeljak uveče prošle sedmice bilo 31 odsto zaraženih, dok je danas to 22,8 odsto.\n„Videćemo narednih dana da li će se tako nastaviti, ako se tim tempom nastavi onda verujem da ima šanse za daljim ukidanjem mera i za slobodniji život. To je dobra vest“, naglasio je Vučić.\nZa 14 dana kamen temeljac za kovid bolnicu u Novom Sadu\nVučić je najavio da će u roku od 14 dana biti postavljen temeljac za izgradnju nove kovid bolnice u Novom Sadu, koja će biti izgrađena za četiri meseca.\n„Rešavamo sad papirologiju, bolnica će imati 600 novih ležajeva, od toga 200 intenzivne nege i izgradićemo je za četiri meseca“, kazao je Vučić.\nDodao je da će kovid bolnica u Novom Sadu biti izgrađena na isti način kao bolnice u Batajnici i Kruševcu, kao i da će biti nešto veća od kruševačke bolnice.\nKaže da će se tek videti da li će biti potrebno da se građani vakcinišu možda i tri ili četiri puta godišnje i da „Sinfoarm“ i „Fajzer“ već idu na treću vakcinu.\nPredsednik je poručio da će Srbija svakako obezbediti i treću vakcinu građanima, ako tako bude odlučeno.\nPodsetio je da će Srbija sama praviti vakcine i dodao da će fabrika biti izgrađen nedaleko od aerodroma „Nikola Tesla“ u Surčinu.\nTako će se u toj fabrici proizvoditi 25 do 30 miliona doza vakcina godišnje, kazao je Vučić dodajući da će to biti dovoljno za snabdevanje Srbije i regiona.


Predizborna kampanja za prijevremene izbore počinje 15 dana prije izbora\nPrijevremeni izbori za načelnika općine Foča u FBiH održat će se 11. aprila ove godine, a jučer je istekao rok za prijavu kandidata – potvrdila je predsjednica OIK-a Foča u FBiH Amela Kunovac.\nU Općinskoj izbornoj komisiji još uvijek nemaju zvaničan podatak o broju političkih subjekata koji su se kandidirali.\n“Prema nezvaničnim informacijama OIK-a, za prijevremene izbore za načelnika općine Foča u FBiH prijavila su se četiri politička subjekta od kojih dva nezavisna kandidata, jedna politička partija i jedna koalicija. Od strane Centralne izborne komisije (CIK) BiH sutra u 12 sati će biti izvršeno žrijebanje za utvrđivanje redoslijeda političkih subjekata na glasačkim listićima i onda će to zvanično biti dostavljeno OIK-u – pojasnila je Kunovac.\nDodala je da Općinska izborna komisija provodi ostale pripremne aktivnosti za održavanje prijeveremnih izbora.\n“Općina je bila u obavezi da osigura sredstva za finansiranje ovih prijevremenih izbora u skladu s Izbornim zakonom i mi smo već izvršili uplatu sredstava na račun Trezora BiH. OIK je u obavezi da imenuje i nove biračke odbore u kojima će učestvovati samo politički subjekti koji su se kandidovali. Predizborna kampanja za prijevremene izbore počinje 15 dana prije izbora odnosno 28.marta od kada će kandidati imati priliku da biračima predstave svoje programe” – istakla je Kunovac.\nDodala je da će biračka mjesta biti organizirana na istim lokacijama kao i za Lokalne izbore.\n“Imat ćemo i mobilne timove a prijava birača koji su zbog starosti, bolesti i invaliditeta spriječeni doći na biračko mjesto trajat će u period od 22. do 29. marta kada će se moći prijaviti telefonskim putem za glasanje posredstvom mobilnog tima” – naglasila je predsjednica OIK-a Foča u FBiH.\nPrijeveremeni izbori za načelnika Općine Foča u FBiH bit će organizirani nakon smrti načelnika Eseda Radeljaša koji je preminuo 18. januara.\nKako Fena nezvanično saznaje, kandidaturu za načelnika ove lokalne zajednice dostavili su aktuelna v.d. načelnice Mensura Karahodža i Mujo Sofradžija kao nezavisni kandidati, Mensad Arnaut aktuelni ministar privrede u BPK-a kao kandidat Koalicije A-SDA-NBL i Mesud Borović, kandidat SDA.


Er Srbija (ne) postaje lou kost kompanija\nFoto: FoNet/Action Global Communication\nPošto je kompanija “Etihad”, vlasnik 49 odsto “Er Srbije”, saopštila da je u 2016. zabeležila gubitke od čak 1,87 milijardi dolara, u domaćem avio-prevozniku otpušteno je 30 zaposlenih, koji su obavljali komercijalne poslove, sa obrazloženjem da je prestala potreba za njihovim angažovanjem.\nOvo saznaje Radio Slobodna Evropa (RSE) od izvora iz “Er Srbije”, a kako se ističe, ovim se priprema teren za tranformaciju u lou kost kompaniju. Prethodno je, kako je rekao izvor RSE, oko 300 uglavnom mladih ljudi samoinicijativno napustilo “Er Srbiju” nezadovoljni stanjem unutar kompanije. Međutim, “Er Srbija” je saopštila da su tvrdnje o transformaciji “u potpunosti iskonstruisane i netačne”, ali je, kako se navodi, tačno da se preduzimaju mere racionalizacije, koje će doprineti boljoj organizaciji rada, uz optimalno korišćenje ljudskih resursa i uštede u poslovanju. Prethodno je Siniša Mali, predsednik Nadzornog odbora kompanije istakao da su otpuštanja “poslovni plan koji podrazumeva dodatno povećanje profitabilnosti”. Kako ističe RSE, u “Er Srbiji” se povlače potezi koji nesumnjivo ukazuju na racionalizaciju: ukidaju se letovi za pojedine destinacije, uključujući i Abu Dabi, uvodi se taksa za šaltersko čekiranje putnika, postavljaju uža sedišta zarad povećanja kapaciteta letelica, naplaćuje njihov odabir dok su, prema svedočenjima samih putnika, obroci na letovima količinski drastično smanjeni – a na pojedinim se služi samo voda. I dok Siniša Mali tvrdi da prestanak subvencija nije uticao na odluku o rezovima, urednik portala “Tangosix” Petar Vojinović smatra da je, posle tri godine finansiranja državnim novcem, “Er Srbija” primorana na promenu poslovnog modela, napominjući da je “sada vreme da se kompanija vrati u tu nemilosrdnu borbu na realnim osnovama”.\nPremijerka Ana Brnabić izjavila je da ne želi da se meša u procenu menadžmenta “Er Srbija” ukoliko treba da otpusti 30 ljudi jer je, kako je ocenila, najbitnije da ta kompanija posluje efikasno i da bude konkurentna. Ona je napomenula da je “Er Srbija” važna za “imidž Srbije”.\nFabrici: Dobra evropska perspektiva SrbijeOtvorili smo sedam vrtića


Novi Sad - Festival uličnih svirača od 26. do 28. avgusta\nPod sloganom „Počnimo ljubav ispočetka“, Festival uličnih svirača biće održan od 26. do 28. avgusta u Novom Sadu. Mesto dešavanja će biti u Podgrađu Petrovaradinske tvrđave.\nS druge strane, biće omaž o neprolaznim umetničkim vrednostima, o talentu, kvalitetu, doslednosti i trajanju jedne muzike, koja je nadživela i zemlju u kojoj je nastala. Taj period iznedrio je pevače, kompozitore i tekstopisce svetskog renomea, velike umetnike, koji su iza sebe ostavili bezvremenske hitove i neizbrisiv trag u životima mnogih generacija. Vera u bolje sutra zamenjuje strah nakon epidemije. Ona je zaustavila ceo svet na godinu dana, te će 2021. biti godina mnogih početaka, poručuju organizatori Festivala uličnih svirača.\nZa smeštaj preporučujemo apartmane Nezaboravak i više informacija o apartmanima možete proveriti na sledećoj stranici.


Objavljeno 11.02.2016 16:25\nNa današnjem trgovanju na Banjalučkoj berzi ostvaren je promet od 833.426,31 KM, kroz 98 transakcija.\nObjavljeno 11.02.2016 16:00\nNa današnjem trgovanju na Sarajevskoj berzi (SASE) ostvaren je ukupan promet od 3.037.705,57 KM, a u sklopu 16 transakcija ukupno su prometovana 59.393 vrijednosna papira.\nObjavljeno 11.02.2016 09:34\nPruga od Sarajeva prema jugu zemlje bit će obnovljena do sredine godine\nObjavljeno 11.02.2016 09:25\nU posljednje tri godine u Visokom posao dobila 723 lica\nUkoliko se nastavi uspješna stopa privrednog razvoja Općine Visoko, koja u posljednjih pet godina bilježi značajan porast broja zaposlenih, u Javnoj ustanovi Služba za zapošljavanje ZDK ističu da bi u ovoj godini broj zaposlenih mogao se povećati preko 10.000 osoba.\nObjavljeno 11.02.2016 09:09\nRudnik Stanari prekida isporuku uglja Elektroprivredi BiH od 1. aprila\nOd 1. aprila 2016. godine rudnik Stanari prekida isporuku uglja JP Elektroprivreda BiH. Ugovor koji su imali potpisan istekao je krajem prošle godine, ali su EFT Stanari odlučili produžiti za još tri mjeseca kako bi se EP BiH snašla i osigurala potrebne zalihe.\nObjavljeno 11.02.2016 08:32\nMinistar industrije, energetike i rudarstva u Vladi RS Petar Đokić i Italijanka Klaudija Varezi, vlasnica tekstilne fabrike "Mistral" u Rumuniji, koja u zakupu drži proizvodnju u Tekstilnom kombinatu "Javor Tekstil", u stečaju, iz Nevesinja, obišli su zajednički pogone ove fabrike i dogovorili buduću saradnju, u kojoj bi fabrika zaposlila još oko 70 radnika.\nObjavljeno 11.02.2016 07:59\n900 radnika iz BiH proizvodi struju za strano tržište\nOd sredine 2016. godine u općini Stanari počinje s komercijalnim radom Termoelektrana Stanari u kojoj će, skupa s rudnikom, biti uposleno oko 60 posto radnika iz te općine.\nObjavljeno 11.02.2016 07:40\nTurska kompanija IC Ictas İnşaat iskazala interes za infrastrukturne projekte u BiH\nFederalni ministar prometa i komunikacija Denis Lasić je u sjedištu Vlade Federacije BiH u Sarajevu održao sastanak s delegacijom Republike Turske, koju je upoznao s trenutno najzanimljivijim projektima koji se tiču nastavka izgradnje Koridora Vc i izgradnje i rekonstrukcije magistralnih cesta.\nObjavljeno 10.02.2016 16:57\nNa današnjem trgovanju na Banjalučkoj berzi ostvaren je promet od 645.308,93 KM, kroz 135 transakcija.\nObjavljeno 10.02.2016 16:48\nNa današnjem trgovanju na Sarajevskoj berzi ostvaren je ukupan promet od 1.350.775,81 KM.


Redovne konsultacije sa EEAS o pristupnom procesu - European Western Balkans\nZamenik direktora EEAS Marko Makovec i ministarka za evropske integracije Jadranka Joksimović; Foto: MEI\nBEOGRAD – Ministarka za evropske integracije Jadranka Joksimović sastala se danas sa Markom Makovecom, zamenikom direktora Evropske službe za spoljne poslove (EEAS), zaduženim za Zapadnu Evropu, Zapadani Balkan, Tursku i Ujedinjeno Kraljevstvo, sa kojim je razgovarala o evropskim integracijama naše zemlje.\nKako je saopštilo resorno ministarstvo, Joksimović je upoznala Makoveca sa aktivnostima koje Vlada Srbije preduzima kako bi dostigla merila za nastavak pregovora, pre svega za otvaranje klastera 3 – Inkluzivni rast i konkurentnost (u okviru koga je osam pregovaračkih poglavlja) i klastera 4 – Zelena agenda, digitalizacija i održiva povezanost (koji obuhvata četiri poglavlja).\n„U kratkom roku, od formiranja nove strukture za vođenje pregovora, uz pojačanu političko angažovanje srpskog rukovodstva posebno u segmentu vladavine prava, uspeli smo da zaokružimo sve neophodne procedure za potpunu pripremu ova dva klastera. Uverena sam da će i Evropska komisija i države članice ceniti te naše napore i da će politička međuvladina konferencija, kao sledeći korak u pregovorima o pristupanju, biti održana do kraja ovog meseca“, naglasila je Joksimović.\nKako je navedeno u saopštenju, tema sastanka bio je i stepen napretka u oblasti vladavine prava, na osnovu kojeg će EU odlučivati o daljoj podršci konkretnim koracima u pristupnim pregovorima Srbije.\n„Pokrenuli smo proces ustavnih reformi Vlade nakon konstituisanja novog saziva Narodne skupštine, usvojeni su akcioni planovi za sprovođenje medijske strategije i počeli su da se primenjuju na inkluzivan i transparentan način. Uz ostalo što je urađeno u poglavljima 23 i 24, verujem da ima osnova da i naši evropski partneri primenjuju novu metodologiju na dogovoren način. Uverena sam da će ta uzajamnost i umreženost političkih odnosa doprineti i kredibilitetu politike proširenja i ubrzanju dinamike pristupnih pregovora Srbije“, naglasila je Joksimović\nMakovec izjavio je da je Srbija nesumnjivo ekonomski motor regiona sa značajnim administrativnim kapacitetima.\nKako su saopštili iz Ministarstva za evropske integracije, on je pozdravio ubrzan reformski proces koji je u toku i izrazio uverenje da će i države članice to prepoznati i valorizovati u pogledu narednih koraka u pristupnom procesu, a pre svega na predstojećoj političkoj Međuvladinoj konferenciji koja bi trebalo da se održi krajem ovog meseca.\nIstakao da će u narednom periodu politika proširenja EU i Zapadni Balkan biti na agendi najviših sastanaka EU zvaničnika, što je ocenio kao pozitivan impuls kada je reč o procesu proširenja.\nEEASEUJadranka JoksimovićMarko MakovecSrbija\nNakon posete Prištini, Lajčak i Palmer u Beogradu\nEWB 09. 12. 2017.


Maketarski Klub Oluj - X Novogodišnji kup - Izveštaj\nOvaj Kup je posebno obeležila radionica "Povratak osnovama" namenjena našim najmlađima, koju su održali naši prijatelji iz Slovenije. Muzej vazduhoplovstva je obezbedio vođene ture kroz izložbu posvećenu Srbiji u Prvom svetskom ratu, a nije izostala ni bogata berza maketa, boja, potrošnog materijala i maketarskog pribora i alata.\nVeliku čast su nam ukazali maketarski klubovi iz Slovačke, Rumunije, Poljske, Grčke i Rusije koji su posebno nagradili radove koje su smatrali izuzetnim. Jako nam je drago da je najava kupa medijski podržana od strane Radio Beograda, a izveštaj sa Kupa objavljen u dnevnim novinama Blic, kao i na maketarskom portalu eastmodels.sk, koji uređuju naše kolege iz Slovačke.\nPored uživanja u velikom broju izuzetno kvalitetnih radova, ovaj kup je obeležila i zajednička večera sa našim gostima na kojoj smo sticali nova poznanstva i razmenjivali iskustva.\nZahvaljujemo se svim sponzorima, a posebno Muzeju vazduhoplovstva, na podršci i pomoći u organizaciji ovog jubilarnog Kupa.\nRezultate možete pogledati ovde: rezultati


Tiodorović: Odluka o onlajn nastavi u školama stvar epidemiološke ocene i procene situacije | Blok vesti\nNaslovna Iz minuta u minut Tiodorović: Odluka o onlajn nastavi u školama stvar epidemiološke ocene i procene...\nTiodorović: Odluka o onlajn nastavi u školama stvar epidemiološke ocene i procene situacije\nEpidemilog Branislav Tiodorović negirao je danas da je beogradskim medijima rekao da će škole u Srbiji biti zatvorene ukoliko dnevno broj novoobolelih bude veći od 500, i dodao da "ne bi želeo da ikada dostignemo tu cifru".\n"U nekom trenutku ćemo možda reći da prelazimo na on-lajn sistem rada u školama, ali govoriti o konkretnim ciframa je vrlo problematično", izjavio je Tiodorović na konferenciji za novinare niškog Štaba za vanredne situacije.\nNije svejedno, rekao je Tiodorović, da li u jednom danu broj obolelih raste za pet ili 500.\n"To je izuzetno važno za procenu, ali ne može se reći koji je broj presudan. Nisam to rekao, niti je to iko iz republičkog Kriznog štaba izneo koji će to broj da bude", naglasio je Tiodorović.\nOn je dodao da će odluka o prelasku na samo on-lajn sistem nastave biti "stvar epidemiloške ocene i procene situacije".\n"Moramo da pratimo porast oboljevanja, jer to znači povećanje rizika, jer su deca sa svojim porodicama", izjavio je Tiodorović.\nEpidemiolog niškog Doma zdravlja, Mirko Ilić, rekao je da važeći Pravilnik Instituta za javno zdravlje Srbije "Dr Milan Jovanović Batut" jasno kaže kada se prelazi na on-lajn nastavu.\n"U svakoj školi jedan oboleli đak znači da ostatak đaka u tom odeljenju nastavlja da ide u školu uz pojačani zdravstveni nadzor. Dva vezana slučaja oboljevanja u odeljenju znače da učenici tog odeljenja idu na on-lajn nastavu. Više od 50 odsto obolelih đaka na nivou škole znači da škola prelazi na on-lajn", citirao je Ilić.\nPrethodno su mediji preneli da je Tiodorović najavio mogućnost zatvaranja škola i fakulteta u Srbiji ukoliko broj novozaraženih na dnevnom nivou bude veći od 500. Dodao je da će, ukoliko se pojave žarišta epidemije u pojedinim gradovima, biti zatvoreni kafići i restorani, ali i bioskopi, pozorišta i neće biti dozvoljene nikakve manifestacije.\nPrethodni tekstDA LI JE MOGUĆE? Istraživanje pokazalo da su MUŠKARCI nakon intimnih odnosa RELIGIOZNIJI!\nSledeći tekstU ORMAR GODIŠNjE STAVIMO 12 KILOGRAMA GARDEROBE: Prvo istraživanje pokazalo da se u našoj zemlji za 12 meseci proda više od 80.000 tona odeće


"BMW serije 5" i zvanično! FOTO - Prnjavorski informativni portal\n“BMW serije 5” i zvanično! FOTO\nBMW je ispunio obećanje i danas je i zvanično predstavio novu generaciju “serije 5” (oznaka G30) čija će prodaja u Evropi startovati 11. februara. Kao što smo mogili da vidimo i na fotografijama koje su “procurele” 24 sata pre premijere, Bavarci se nisu odlučili za dizajnersku revoluciju, već su izgled nove “petice” prilagodili aktuelnoj “seriji 7”.\nProjekt menadžer sedme generacije “serije 5”, Johan Kistler, je u razgovoru za “Auto Bild” rekao da su na automobilu izmenjeni i najsitniji detalji i da je pred nama najnaparednija “petica” ikada. Nema razloga da sumnjamo u njegove reči, jer nova “serija 5” koristi CLAR platformu i u zavisnosti od verzije lakša je od 70 do 100 kilograma u odnosu na aktuelni model.\nKokpit se kvalitetom izrade i sistemima ne razlikuje previše od “serije 7”\n„Serija 5“ je „smršala“ zahvaljujući platformi koja u velikoj meri koristi aluminijum i plastiku ojačanu ugljeničnim vlaknima, a pretpostavlja se da će sportski „M5“ biti čak 200 kilograma lakši od prethodnika. BMW je unapredio kompletnu gamu motora, a uz novu „peticu“ kao dodatnu opremu nudi i „Steering and Line Controling“ sistem koji omogućava autonomnu vožnju, istina u kratkom periodu. Novitet je i „Crossroads Warning“ sistem koji vozača upozorava da se u raskrsnici približava drugo vozilo i po potrebi automatski zaustavlja automobila (ako izostane reakcija vozača), kao i sistem upravljanja na zadnjim točkovima.\n„Petica“ je od „serije 7“ preuzela i napredni sistem pomoći pri parkiranju, koji vam omogućava da vozilo parkirate pomoću daljinskog upravljača, odnosno „BMW ekran ključa“.\nPored “mercedesa E-klase”, glavni rival “serije 5” je “audi A6” čija se nova generacija očekuje sredinom naredne godine\nNa početku prodaje, 11 februara, vozačima u Evropi biće ponuđena dva dizel (190 KS i 265 KS) i tri benzinska (252 KS, 340 KS i 462 KS) motora, a kupcima će na raspolaganju biti i verzije sa zadnjim ili 4×4 pogonom, odnosno novim devetostepenim automatskim mejnjače.\nDve izduvne cevi su standardna opreme svih verzija nove “serije 5”\nPrvo će se pojaviti sedan verzija „serije 5“, a zatim redom stižu karavanski „turing“ (G 31), „gran turizmo“ (G32) i na kraju „M5“ koji će, najverovatnije, korsititi 4,4-litarski V8 biturbo benzinac sa 625 KS. Nova “serija 5” će se proizvoditi u Austriji, u Gracu (od 50.000 do 70.000 primeraka godišnje), dok će deo proizvodnje biti i u Kini, gde će se sklapati produžena verzija za kinesko tržište.


Drugi sajam zdrave hrane "BioBalkan Expo" - Dan u Beogradu\nNaslovna » Izlasci » Sajmovi » Drugi sajam zdrave hrane „BioBalkan Expo“\nAh Neša 15. septembar 2011. Sajmovi 1 komentar\nOd 21. do 24. septembra biće održan Drugi sajam zdrave hrane „BioBalkan Expo“, u hali III Beogradskog sajma (Bulevar vojvode Mišića 14).\nUčešće je najavilo sedamdesetak izlagača iz zemlje i sveta, a organizator je Fond Organska Srbija. Cilj sajma je da se direktno povežu primarni proizvođači, prerađivači i trgovinski lanci, a želja je da se Beograd postane centar regionalnog tržišta organskom hranom i Srbija lider u proizvodnji jugoistočne Evrope.\nU petak, 23. septembra, biće održano savetovanje o biodiverzitetu, genetskim resursima i organskoj poljoprivredi. Sajam je otvoren od 10.00 do 18.00. (DuB)\nTagovibeogradski sajam bg svaštara sajmovi zdrav život\nPrethodni Promocija novog albuma benda Threesome\nSledeći Novi skejt-park na Savskom vencu\n17. септембра 2011. at 20:35\nJEDVA CEKAM JAM JAMMMMMM